11:21 / 28.05.2018 11802\nVICTORY компаниялар гуруҳи Ўзбекистонда бизнес лойиҳаларини молиялаштириш учун маҳаллий хусусий сармоядорларни ҳамда чет эл сармоясини жалб қилиш бўйича инвестиция лойиҳасини ишга туширди.\nЎзбекистонда илк бор ташкил қилинган ноёб UZINVEST.UZ майдончасида инвестицияларни жалб қилиш ёки бизнес-лойиҳаларини қидириш бўйича тадбиркорлар ва инвесторлар ўз эълонларини текин жойлаштиришлари мумкин.\nСиз бизга мурожаат қилиб экспертларимиз томонидан кўплаб таклифлар орасидан танлаб олинган инвесторлар ва бизнес-ғоялар муаллифларини таклифлари ёритилган лойиҳалар базасига кириш ҳуқуқини қўлга киритасиз.\nUZINVEST.UZ майдончасида ғоя муаллифи ўзининг лойиҳасига инвестицияларни жалб қилиши мумкин. Инвестор эса ўз пул маблағларини жойлаштириши учун даромадли вариантни танлаб олиш имкониятига эга.\nИнвестиция майдончамизнинг фарқли хусусиятлари шундаки, Биз инвестициялар таклифини молиялаштириш қайтарилишини таъминоти шартлари билан, Ўзбекистон банклари соҳасида ишлатилаётган, яъни мулкли гаров таъминоти сифатида таклифлар қиламиз. Хусусан, бизлар кафиллик, банк кафолати, бизнесдаги улушлар гарови ва бошқа шунга ўхшаш таъминотлик воситаларни амалга ошириш учун тайёр бўлган инвесторлар билан ҳамкорлик қиламиз.\nБундан ташқари, биз тадбиркорлар учун чет эл банкларининг банк кафолати каби молиявий воситаларга кириш ҳуқуқини ташкиллаштириш имкониятига эгамиз.\nUZINVEST.UZ сайтига ёки телефон бўйича (+99898) 338-9333, (+99890) 925-96-81 рақамларига мурожаат қилинг.


"Арсенал" футболчиси билан келиша олмаяпти\n3 июль, 2017, 13:05\nЛондоннинг “Арсенал” клуби ярим ҳимоячиси Алекс Окслейд-Чемберлен жамоа раҳбариятининг шартномани узайтириш борасидаги навбатдаги таклифига рад жавобини берди. Айтиш лозимки, бундан аввалроқ “канонирлар” янги келишувда 23 ёшли футболчининг маошини ҳафтасига 80 минг фунтгача оширишга тайёр эканлиги ҳақида хабарлар тарқалган эди.\nMirror нашрининг маълум қилишича, Англия терма жамоаси аъзосига “Ливерпуль” ва “Челси” клубларидан жиддий таклифлар бўлмоқда. Аввалроқ “тўпчилар” мерсисайдликларнинг бу борадаги 25 млн фунтлик таклифига рад жавобини беришган эди.\nТаъкидлаш керакки, агар воқеалар шу тариқа ривожланса, Окслейд-Чемберлен келгуси йилнинг январь ойида ўзи учун янги жамоа қидириш ҳуқуқини қўлга киритади ва “Арсенал”ни эркин агент маъқомида тарк этиши мумкин.\nЭслатиб ўтамиз, ҳудди шундай ҳолат айни дамда Месут Ўзил ва Алексис Санчеслар билан ҳам юз бермоқда.\nОтабек Шукуров: "Буни ҳазм қилиш қийин"\nЛегионеримиз мардлиги учун тақдирланди!\n20 май, 21:43\nАбрахам: Мен финал учун ўчимни олдим!\n20 май, 20:20\n11 май, 14:31\nХайрулла Ҳамидов: Бу учликка қарши ўйнаб бўлмай қолди. Улар футболни ўзгартириб юборишди\n11 май, 22:01\nАбрахамга зўр харидор чиқди. “Рома” уни сотишга рози!\n11 май, 21:58\nХорватия - Ўзбекистон учрашуви ўз ниҳоясига етди\n11 май, 00:31\nШукуровнинг дубли жамоасига ғалаба келтирди. Голлардан бири шунчаки супер! (видео)\n11 май, 21:04\nСуперлига. Бугунги учрашувлардан сўнг турнир жадвалида қандай ўзгаришлар юз берди?


Саид Аҳмад. Таъзим (ҳикоя) | www.ziyouz.uz\nБош саҳифа Ўзбек насри онлайн антологиясиСаид Аҳмад (1920-2007)Саид Аҳмад. Таъзим (ҳикоя)\nСаид Аҳмад. Таъзим (ҳикоя)\nНиҳоят, кўпдан кутилган диплом қўлга тегди. Ўзим қаттиқ чарчаганман. Аксига олиб сўнгги имтиҳон олдидан бир ҳафта ётиб олсам бўладими. Ошқозон носоғ-да. Кейинги икки имтиҳонни парҳез пайтимда топширдим. Ўзи имтиҳон ҳамма вақт саратон кириш олдидан бошланади. Ҳаво қизигандан қизиб кетади. Иштаҳа бўғилган, ўқиган нарсанг миянгдан уқаланиб тушиб кетади. Бундай пайтларда йўғон чўзилиб, ингичка узилади, дегандек, менга ўхшаган нимжонларнинг тинкаси қуриб қолади. Одам боласи бир нимага жазм қилгандан кейин охирига етказмай қўймас экан, шу алфозда ҳаммасини бешга топшириб, омон-эсон дипломни қўлга олдим.\nМана, йўлга ҳам чиқдим. Поезд мени сершовқин станцияга ташлаб, яна қичқирганича олдинга интилди.\nЮк вагонлари қасур-қусур қилиб у ёқдан-бу ёққа ўтиб турибди. Паровоз кукулайди, темирлар жаранглайди. То очиқ майдонга чиқиб олгунимча бошим айланиб, кўзим тиниб кетди.\nОфтоб осмондан олов қуйяпти. Станция майдонидаги асфальт хамирдек кўпчиб, машина ғилдиракларига ёпишади. Каловлаб бориб автобусга интилдим. Одам кўп. Икки қўлим банд бўлганидан пешонамдан қуйилаётган терни артиб ололмайман. Тер томчилари кўзимга оқиб тушиб ачиштиради. Бир маҳал қарасам, олдимда турган кишининг башараси самоварнинг қорнида акси кўрингандек узун бўлиб кетяпти. Ўзим худди ҳавода муаллақ туриб қолганга ўхшайман…\nКўзимни очсам бегона уйда, диванда ётибман. Тепамда боя башараси узун бўлиб туюлгап киши турибди. Ҳайрон бўлдим. Нотаниш киши пешонамдан ҳўл рўмолчани олиб бошқатдан тахлаб яна қўйди.\n— Хайрият,— дейди у кўзлари чақнаб.— Иссиқ элитибди, ука. Энди тузалиб қоласиз. Келин аянгиз ҳозир хўрда қилиб беради.\nЭшик олдида чойнак кўтарган ёшгина бир жувон турарди. Ростини айтсам, бола бўлиб мунақа чиройли хотинни кўрмаганман. Нотаниш йигит жувоннинг қўлидан чойнакни олиб пиёлага чой қуйди-да, менга тутди.\n— Ичинг, қайноқ-қайноқ ичинг, фойда қилади. Давоси аччиқ чой.— У бошимни бир қўли билан кўтариб оғзимга пиёлани тутди.\nЖувон ўтдек чақнаб турган кўзларини катта-катта очиб менга қараб турарди.\n— Кечирасиз, ука,— дейди йигит нимадандир безовталаниб.— Бафуржа танишиб олармиз. Ҳозир шошиб турибман, ўз уйингиздек бемалол ётаверинг. Мен кечқурун қайтаман.— У шундай деди-ю, стол устидан, газетага ўроғлиқ ниманидир олиб эшикка йўналди.\n— Сельхозтехникадан запчастга наряд олиб келдим. Яна станцияга жўнашим керак. Сиз меҳмонга хўрда қилиб беринг.\nЖувон маъқул ишорасини қилди. Йигит чиқиб кетди. Уйда гўзал жувон билан иккимиз қолдик. Инсон боласини табиат шундай ҳам чиройли яратадими? Бу тушимми, ўнгимми? Ё эртаклардаги париларданми бу аёл? Овози қандоқ экан? Оддий хотинларнинг овозига ўхшармикан?\nЎлай агар, кўнглимга ёмон ният келгани йўқ! Фақат унинг тенгсиз ҳуснига оддий бир жўн одам сифатида лол бўлиб турибман, холос!\nЖувон ниманидир олиб чиқиб кетди. Шундагина бу ерга қандай келиб қолганимни ўйладим. Демак, автобусда кўнглим озган. Беҳуш бўлиб қолганман. Бу йигит мени олиб тушган, уйига олиб келиб ётқизган.\nУй жиҳозларига кўз югуртира бошладим. Бурчакда ёзув столи, ўртада устига клеёнка ёпилган думалоқ стол. Деразадан ҳовли кўринади. Шафтолининг айвонга энгашган шохлари мевасининг кўплигидан лапанглаб турибди. Ҳал-ҳал пишган шафтолини бир чумчуқ беомон чўқилаяпти. У чўқиган жойдан биллурдек томчи узилиб тушай, узилиб тушай деб турибди. Чумчуқ ҳар чўқиганда тумшуғини қанотига суркаб олади. Беихтиёр тамшаниб қўйдим.\nЖувон оёқ учида кириб ёзув столининг тортмасидан газетага ўралган бир нимани олиб очди. Қараб турибман. Бир даста пул. У шу пуллар орасидан битта беш сўмликни олиб, яна ўраб тортмага солиб қўйди-да, менга қаради.\n— Кечирасиз, уйда гўшт йўқ экан, ҳозир гузардан гўшт олиб келаман, сиз баҳузур дам олиб ётаверинг, дарров келиб овқатга уннаб юбораман.\nУ чиқиб кетди-ю, уйда ғижжакнинг титраган овозига ўхшаш майин товуши қолди. Бу товуш узоқ вақт уй ичида айланиб юрди.\nСтудентлик пайтларимда ота-онаси бор, ўзига тўқ студентларга ҳавасим келарди. Баъзан дарс тайёрлагани уларникига борганимда, уйларини, осойишта, беозор яшашларини кўриб ҳавас қилардим. Ўз ҳаётимга беихтиёр кўз ташлардим. Болалар уйи, ётоқ, баъзан тўқ, баъзан оч қолишлар. Ота-онага ташналик ҳар нафас билиниб турарди. Қачонлардир яхши кун кўриш, ана шундай беозор оилада яшаш иштиёқи юрагимда туғён қиларди. Баъзида-чи… болалик экан, шундай кунларга аллақандай мўъжиза кучи билан дарров етиша қолиш тўғрисида ўй ўйлаб кетардим. Хаёлан аллақаёқлардан катта пул топиб олгандек, юз минг, йўқ, икки юз минг сўм топиб олиб бирдан ниятимга етсам, деб ўйлардим. Мана, ўша катта пул. Кўзим олдида, ана шу бурчакдаги стол тортмасида газетага ўроғлиқ турибди. Шундай ўрнимдан туриб қўлимни узатсам, бўлди. Тамом. Истагимга етаман.\nАгар мен ёмон ниятли одам бўлсам, йўқ, менинг ўрнимда ёвуз ниятли одам бўлса…\nБундай эмас. Ҳар қандай ёвуз одам ҳам бу ишни қилмасди. Йиқилганда суяб, уйига олиб кирган, уйининг тўридан жой бериб, қақраган оғзига ўзи чой тутган кишининг пешона терига хиёнат қилиш учун бўри бўлиш керак. Ваҳший бўлиш керак. Мен одамман. Фақат мени бир нарса эзяпти. Бир умр танимаган, на отини, на зотини билмаган бир кишини уйга олиб кириб, ёш хотинининг олдига ташлаб кетган бу йигитга ҳайрон бўляпман, Эр-ку бундай қилди, хўп. Хотинчи, хотини кимлигини, қаёқдан келиб қаёққа кетаётганини билмаган ёт бегонанинг олдига бир даста пул, стол устига қимматбаҳо тақинчоқларни ташлаб чиқди-кетди. Нима, булар мени синашяптими? Синаб уларга зарур келибдими? Ҳайронман!\nОрадан ярим соатлар чамаси вақт ўтди. Ҳовлида жувоннинг оёқ товуши эшитилиб турибди. Тушуниб бўлмайдиган мавҳум ўйлар билан кўзим илинган экан, жувоннинг товуши уйғотиб юборди.\n— Меҳмон, ҳовлига жой қилдим, чиқа қолинг. Анча салқин бўлиб қолди,\nХижолатлик билан ўрнимдан турдим.\nҲовлига сув сепилган. Супага жой қилинган, хонтахта устида бир лаган шафтоли. Жувон бир боғ кўк пиёзни ариқ бўйида ўтириб тозалаяпти. Супага ўтириб у ёқ-бу ёққа қарадим. Дарвозахона олдидаги усти шифер билан ёпилган омонат гаражда машина нусхасини кўпдан йўқотган эски бир «Москвич» турибди. Унинг олдинги иккита ғилдираги олиниб, ўқига ғишт териб қўйилган… Моторлари очиб ташланган. Машинага тикилиб қолгаинмни сезган жувон кулиб қўйди. У бирам чиройли куларканки, беғубор қалби, самимийлиги худди шу кулгисида акс этиб тургандек эди.\n— Турғунбойингизга машинадан теккан. Тушида ҳам, ўнгида ҳам машинани ўйлайди. Тузатаман деб увалло уринади, увалло уринади, қани бу ўлгур юра қолса. Энди юргизиб кўчага олиб чиқади-ю, тўрт-беш киши бўлиб орқасидан итариб опкириб қўйишади. Яна ковлашга тушади. Уч йилдан бери аҳвол шу. Қарасам бўшамайдиган, майли, янгисини олақолинг, дедим. Пул йиғиб машинага ёзилиб қўйдик. Қеча дўкондан қоғоз келди. Машиналарингни олиб кетинглар, депти. Турғунбойингиз ҳали кассадан пул олиб келиб қўйди. Эртага машинани олиб келамиз.\nКўзимга бояги стол тортмасидаги пул кўринди.\n— Иккаламиз ҳам маошдан ташлаб қўйиб йиғдик. Ўтган йили курортга ҳам бормадик. Бу йил ҳам бормасак керак. Турғунбойингиз машинада ўзим ўйнатаман, дейди.\nЖуда-жуда хижолат бўлиб кетдим. Не ҳасратда йиққан ўша пулни бузиб мен учун харажат қилиб келди-я. Булар қанақа одамохун кишилар ўзи!\nШафтоли арчиб еб ўтириб минг хаёлга борибман. Ўзимни бу олижаноб одамлар ўрнига қўйиб кўраман. Ҳаётда мен ҳали нимани кўрибман. Ўқиш, қорин тўйдириш ташвишидан бошқа нимани кўрибман? Олдинда жуда жиддий, мураккаб ҳаёт борлигини қаёқдан биламан. Одамлар орасига энди киряпман. Булар мен учратган биринчи кишилар.\nСафарга чиқиш олдидан, тўғриси, андак ташвишда эдим. Қаёққа бораман, кимлар қўлига тушаман? Қоқилсам, йиқилсам биров кўтариб қўядими? Ўксинган пайтларимда бошимни биров силармикин? Студентлик стипендиямдан озроқ жамғариб, мусофир юртларда бир кунимга ярар деб эҳтиётлаб қўйган эдим. Боя диванда кўзимни очишим билан, пулимни биров олиб қўймаганмикин, деб беихтиёр ён чўнтагимга қўл тиққанимни уй эгаси сезмадимикин? Сезган бўлса нима деган одам бўлдим.\n— Турғунбойингиз ҳали-вери келмайди. Жой қилиб берсам ётасизми?— деди хотин дастурхондан косаларни йиғиб оларкан.\nНима дейишимни билмай дудуқландим. Жувон хижолат бўлаётганимни сезиб, уйдан кўрпа-ёстиқ олиб чиқиб шафтоли тагидаги раскладушкага жой қилиб, чироқни ўчирди… Ойдинда у ўзига супа ўртасига ўрин тўшаётганини кўриб турибман. Ечинаётганини кўрмаслик учун бу ёнбошимга ағдарилдим.\nТун жимжит. Ариқда сув жилдирайди. Ён-веримга тап-тап қилиб, шафтоли тўкилади. Тол новдалари орқасида юзлари тилим-тилим бўлганга ўхшаб ой кўринади. Ҳамма ёқда сўлим ва осуда ёз кечаси ҳоким.\nКатта ҳовлининг ўртасида ҳусни бир жаҳонга татийдиган жувон ётибди. Аммо менинг кўзларимга уйқу илинмайди. Юрагим ҳаяжондан гупуллаб уради. Қувончми, ўкинчми, билиб бўлмайдиган аллақандай бир ҳис ичимни тимдалайди. Бу нима?\nБолалигимни, дайди ўйларимни, тентак ниятларимни аллақаёқларга супуриб ташлаган нарса бу уйдаги одамларнинг покизалиги, беғуборлиги эмасмикин?!\nШу уй, шу одамлар, шу сирли ойдин кеча менга янги оламнинг эшигини очиб бергандек эди.\nЭрталаб уйғонсам, Турғунбой товуқ катагидан дўпписига тухум солиб эмаклаб чиқиб келаётган экан, У тухумларни хотинига узатар экан, менга қараб кўз қисиб қўйди.\n— Қуймоққа қалайсиз, меҳмон,\nОшқозоним касал бўлганидан қуймоқ менга тўғри келмаслигини айтишга истиҳола қилиб, гап тополмай қолдим.\n— Ҳа, айтганча парҳездаман, деганидингиз-а, бўлмаса сизга ширгурунч.\nОвқат пишгунча икковимиз ариқ бўйига чўнқайиб шафтолихўрлик қилдик. У шундагина кимлигимни, қаёқдан қаёққа кетаётганимни сўради. Айтдим.\n— Бизнинг совхозда ҳам сизбоп иш бор. Аттанг, путёвкани шу ёққа олмабсиз-да. Э, аттанг! Бир-икки кун турсангиз, янги машинада қишлоқни ўзим бир айлантирардим-да!\n— Аввал машиналик бўлинг, ундан кейин гапиринг. Бу киши шунақалар.\nТурғунбой хотинининг гапига кулиб қўяқолди.\nНонуштадан кейин Турғунбой мени автобусга чиқариб қўйди. Хотини билан, билмадим, қанақа хайрлашдим экан? Эсимда йўқ. Ҳар ҳолда бу ажойиб хотинга муносиб қайноқ бир сўз айтган бўлсам керак. Эсимда бор, кўзларида ажойиб бир табассум бор эди ўшанда.\nҚайга борсам йўқолмаслигимга, ҳамиша атрофимда олижаноб кишилар бўлишига, уларнинг ишонч тўла кўзлари порлаб туришига амин бўлиб сафарга кетдим.\nҲар гал қишлоқдан станцияга ўтаётганимда томининг ярми шиферда ёпилган уйнинг қораси кўриниши билан юрагимда чиройли ҳислар ғалаён қилади. Ҳовли ўртасидаги бир туп шафтолининг баҳорда пушти гулга бурканишини, ёзда сап-сариқ мевалар ларзон бўлишини, кузда барглари оловдек ёнишини, қишда яланғоч новдаларига булдуриқ қўнишини кўриб ўтаман.\nБу қутлуғ уйда мени ўзимга ўзимни танитган нурдек тиниқ, офтобдек иссиқ одамлар яшайди. Тақдир менинг биринчи қадамимни шу остонага етказди. Шу уй остонасидан очиқ юз билан эртанги ҳаётимга боққанман.\nШу уйга, шу одамларга ихлос билан таъзим қилгим келади.\n← Аввалги Аввалги Саид Аҳмад. Кўзларингда ўт бор эди (ҳикоя)\nКейинги → Кейинги: Саид Аҳмад. Ўн саккиз ёшинг (ҳикоя)


Брифингми ё «оғиз мойлаш»? — Андижон...\n24.07.2020 15:50 0 5797\nШу йилнинг 20 июль куни Андижон вилоят ҳокими Шуҳрат Абдураҳмонов журналистлар учун навбатдаги брифинг ўтказди. Бу ҳақда тарқатилган ахборотда тадбирдан мурод коронавирус пандемияси билан боғлиқ вазият юзасидан асоссиз маълумотлар тарқалишига барҳам бериш, аҳолини қизиқтираётган энг долзарб саволларга ойдинлик киритиш экани таъкидланади.\nҲозирги мураккаб пайтда вилоятдаги мавжуд вазият, айниқса, пандемиянинг олдини олиш борасида аҳолига ахборот бериб туришни олқишлаш керак, албатта. Бироқ ижтимоий тармоқларда мазкур тадбир билан боғлиқ ўта нозик хабарлар сузиб-сузиб юрибди: брифинг аввалида ҳоким номидан оммавий ахборот воситалари ходимларига 5 миллион сўмдан пул берилибди!\nАлбатта, очиқ-ошкора, «мана бу сизга, ҳоким буванинг атагани...» дея конверт тутқазилмаган. Аксинча, «замонавий» шаклда, қип-қизил сумкачага жойлаб, гўёки эсдалик совғаси сифатида топширилгани айтилмоқда. Токи, тадбир тугагунча сумкачанинг ичида нима борлиги билинмасин, уйига бориб очганида эса беихтиёр «вау!» деворишсин! Иккинчидан, «совға бериш»нинг айни шу шакли уни ўз ўрнида рад этиш ёки қайтариб бериш имкониятиниям пасайтирадики, «тактика»га қойил қолмай илож йўқ: бир ўқ билан бир эмас, бир неча қуён урилмоқда!\nТўғри, 5 миллион сўм билан ҳеч кимнинг туваги тилло бўлиб кетмайди. Аммо айнан «...пандемия билан боғлиқ вазият юзасидан асоссиз маълумотлар тарқалишига барҳам бериш» масаласида уюштирилган брифинг аввалида кўрсатилган бундай «саховат»дан пировард мақсадни илғаш қийин эмас барибир.\nВоқеликка расмий муносабат билдирган Андижон вилояти ҳокими матбуот хизмати брифинг иштирокчилари «пул билан сийлангани»ни расман инкор этмади. Аксинча, ҳолатни билвосита тасдиқлаб, салкам бир ой бурун — 27 июнь куни Оммавий ахборот воситалари ходимлари куни муносабати билан (бир гуруҳ ОАВ ходимлари учун) махсус пресс-тур ва Андижон вилояти ҳокимининг тақдирлаш маросими ташкил этилгани, мазкур тадбирга вилоятда фаолият олиб бораётган соҳа вакилларининг барчасини таклиф этишнинг имкони бўлмаганини таъкидлаб, куни кеча ўтган брифинг аввалида ўша тадбирнинг «қазо бўлган қисми» ниҳоясига етказилганини билдирди.\nШунга қарамай, расмий муносабатни вазиятдан чиқиш учун қилинган ожизона ҳаракат дейиш мумкин. Негаки, ОАВ ходимларининг касб байрами муносабати билан вилоят ҳокими уюштирган тадбирга наинки вилоятда, балки Тошкентда фаолият олиб бораётган қатор журналистлар ҳам таклиф этилган (у пайтда Андижон вилояти «яшил зона» бўлиб, маҳаллий журналистларни тадбирга таклиф этишда муаммо йўқ эди ҳисоб). Маҳаллий журналистларга қўшиб, пойтахтдан борган ҳамкасбларимиз телевизор (нақд пул билан эмас) билан сийланганидан ташқари Асаканинг «Чўнтак»ида қуюқ меҳмон қилинганди... Кечаги тадбирда салкам бир ой аввал ҳокимнинг азиз меҳмони бўлганларнинг кўпчилиги «ҳиммат»дан каррасига баҳраманд қилингани эса расмий муносабатдаги гапларни шубҳа остига қўяди.\nСиртдан қараганда, ҳоким бува бир гуруҳ мухбирларга ҳотамтойлик қилиб, уларни доим қўллаб-қувватлаётгандек кўриниши мумкин. Бироқ, қайтарамиз, бундай «эътибор» айнан «...пандемия билан боғлиқ вазият юзасидан асоссиз маълумотлар тарқалишига барҳам бериш» масаласида уюштирилган брифинг аввалида кўрсатилгани «ҳиммат» савобини сўроқ остига қўяди. Иккинчидан ва инкор этиб бўлмайдиган факт: Ўзбекистон Президентнинг 2017 йил 10 августдаги «Ўзбекистон Журналистлари ижодий уюшмаси фаолиятини янада такомиллаштириш чора-тадбирлари тўғрисида»ги қарорида Қорақалпоғистон Республикаси Вазирлар кенгаши, вилоятлар ва Тошкент шаҳар ҳокимликларига уюшма билан биргаликда эҳтиёжманд ва фаол журналистларни имтиёзли ипотека кредитлари асосида уй-жой ёки ер участкалари билан таъминлаш ишларини белгиланган тартибда йўлга қўйиши вазифа сифатида қўйилган. Аммо орадан роппа-роса уч йил ўтган бўлса-да, Президентнинг айни қарори Андижон вилояти ҳокими томонидан ҳозиргача ижро этилмади.\nХуллас, юқоридаги баёнлардан келиб чиқилса, 20 июль куни Андижон вилоят ҳокими уюштирган тадбирни нима деб аташниям билмайсан: брифингми ёки «оғиз мойлаш»?\nХулоса ҳар кимнинг ўзига тан.\nP.S. Кўпчиликнинг тили учида турган саволга тўхталиш ёддан кўтарилибди, узр. Саволки: «Тадбир иштирокчилари берганни бетига қарамай олаверибдими?». Бу энди ўта хасос ва ўта хусусий ҳолат. Ҳар кимнинг инсофини берсин. Қолаверса, «Ялонғочлар шаҳрида либос киймак уятдур» мазмунидаги араб мақолини қаттиқ ҳурмат қиладиганлар ҳар соҳада бор.\nАндижон ҳоким брифинг


ИСРОФ НЕЪМАТЛАР ЗАВОЛИДИР — Zamaxshariy.uz\nИСРОФ НЕЪМАТЛАР ЗАВОЛИДИР\n20 августа, 2017 admin Без рубрики\nАллоҳ таоло инсонга ер юзида умргузаронлик қилиш учун кўпдан кўп неъматларни ато қилган. Жумладан, Наҳл сураси, 18- оятида: “(Эй бандаларим) агар сиз Аллоҳнинг неъматларини санамоқчи бўлсангиз адоғига ета олмайсиз”, деб марҳамат қилади. Яратган зот берган нематларига, шукр қилишга буюради ва уни исроф қилишдан қайтариб: “Енглар, ичинглар, аммо исроф қилманглар. Зеро, У исроф қилгувчиларни севмас”, деб айтган (Аъроф, 31).\nБундан келиб чиқадики, Аллоҳ берган неъматларни исроф қилиш, уларни қадрига етмаслик гуноҳдир.\nЖамиятимизда баъзи “саховатли” кишилар тарафидан қилинаётган тўй ва маъракалардаги исроф, айни динимизда қораланган ва неъматнинг заволига сабаб бўлувчи амалдир. Қуръони каримда ҳақиқий мўминларни сифатлаб шундай дейилган: “Улар инфоқ қилганларида исроф ҳам ва хасислик ҳам қилмаслар. У иккиси ўртасида мўътадил бўлурлар” (Фурқон, 67).\nТўйларимиздаги бўлаётган исрофгарчиликлар, оилаларнинг бузилиб кетишига, қуда анда ва қариндошлар ўртасига совуқчилик тушишига сабаб бўлмоқда. Бундай ҳолатларнинг юз беришига, албатта, ўзимиз сабабчимиз. Ёшларга неъматларга шукр қилишни ўргатиш ва ўрнак бўлиш ўрнига, уларга ким ўзарчилик ва исрофда ўрнак бўлмоқдамиз. Нафсимизнинг ортидан қувиб у хоҳлаётган ҳамма нарсани бажараверсак, албатта, у бизни ношукрлик ва исрофгарчиликка бошлайди. Чунки, Юсуф сураси 53 оятида: “Албатта нафс ёмонлликка буйрур” дея марҳамат қилинади.\nҲою ҳавас ва битмас туганмас орзуларимизни амалга ошираман, мени фалончи бундай тўй қилди, деб атсинлар деган ниятда неъматларни исроф қилавериш жуда ёмон оқибатларга олиб келади.\nДинимизда ибодат учун зарур бўлган таҳоратда ҳам исроф қилишдан қайтарилган.\nРасулуллоҳ соллаллоҳу алайҳи васаллам Саъд ибн Абу Ваққос розияллоҳу анҳунинг таҳорат олаётиб сувни меъёридан ортиқ ишлатганини кўриб қолдилар.\n“Ҳой, Саъд! Бу қандай исрофгарчилик?” – дедилар.\n“Эй Аллоҳнинг расули, таҳоратда ҳам исроф бўлурми?” – сўради Саъд розияллоҳу анҳу.\nШунда У Зот: “Ҳа, ҳатто оқиб турган дарёнинг ёқасида бўлсанг ҳам”, дедилар.\nПайғамбаримиз алайҳисалом ўз кўрсатмаларида ҳаттоки еб ичишдаги меъёрларни ҳам белгилаб бериб: “Одам боласи тўлдирадиган идишларнинг энг ёмони қориндир. Одам боласига қаддини турғизадиган емаклар етади. Агар жуда лозим бўлса, таоми учун учдан бир, ичимлиги учун учдан бир ва ҳавоси учун учдан бирдир”, деб марҳамат қилганлар. (Термизий ривояти.)\nХулоса ўрнида ҳазрати Умарнинг р.а сўзларини келтириш ўринлидир: “Бир неъматнинг завол бўлишига исроф етарли сабаб бўлади”. Шундай экан, жамиятимиз ривожи, иқтисодиёти ва маънавиятига катта зарар келтирувчи иллат- исрофгарчиликка чек қўйиб, ёшларни ҳам манашу эзгу мақсад йўлида тарбиялайлик.\nБоғот тумани Абдол бобо масжиди имом хатиби.\nPrevious Post:КЕЧИРИМЛИЛИК, БАҒРИКЕНГЛИК СИЁСАТИ АДАШГАН ФУҚАРОЛАРНИ ФАОЛ ҲАЁТГА ҚАЙТАРМОҚДА\nNext Post:КУФР ВА ШИРКНИНГ ЯНГИЧА КЎРИНИШЛАРИ


Миллий ўзликни англаш ҳам ватанпарварлик – Jurnalist\nМиллий ўзликни англаш ҳам ватанпарварлик\nR S2021-01-25T06:46:25+05:0025 Yanvar, 2021|Хоразм вил.|\nХоразм вилоят телерадиокомпаниясининг «Очиқ мулоқот» кўрсатуви бугунги куннинг долзарб масалаларини мутасадди ташкилот вакиллари иштирокида жонли эфир орқали муҳокама этиб келаётган теледастурлардан бири ҳисобланади.\nКўрсатувнинг навбатдаги сони жорий йилнинг 19 январида ўтказилган «Республика Маьнавият ва маьрифат кенгаши йиғилишидаги давлатимиз раҳбарининг маърузаси» мавзусига бағишланди. Очиқ мулоқот давомида жамиятдаги маънавий, маърифий ишларни янада яхшилаш, ёшларни миллий менталитетимизга ёт ғоялардан ҳимоя қилиб, миллий ўзлигини англаш руҳида тарбиялаш масалалари бўйича баҳс-мунозаралар юритилди.\nКўрсатувда Урганч туман ҳокимининг ёшлар сиёсати, маънавий-маърифий ишлар бўйича ўринбосари, Ёшлар ишлари агентлтги туман бўлим бошлиғи, Ёшлар иттифоқи туман кенгаши раиси қатнашди. Мулоқотни Ўзбекистон Журналистлари ижодий уюшмаси вилоят бўлими раиси Ўткирбек Матқурбанов олиб борди.\nМиллий ўзликни англаш, айниқса ёшларга миллий қадриятлар руҳида тарбиялашдаги муаммолар, бунда давлат, нодавлат ташкилотлари, ОАВ ходимлари олдида турган жиҳатлар ҳақида иштирокчилар муносабат билдирдилар.\nЙиғилишда Президентимиз таъкидлаганларидек: “Агар кимдир, маънавият масаласи – бу фақат Маънавият маркази ёки тегишли вазирлик ва идораларнинг иши, деб ўйласа, хато қилади. Буларнинг барчаси олдимизда турган энг асосий, энг муҳим вазифалардан биридир”. Шундай экан барча соҳа вакиллари биргаликда фаолият юритиши, халқ дарди билан ҳамнафас бўлиш мақсадга мувофиқдир.


Яҳё ал-Пайкандий ан-Нақбуний\nЯҳё ал-Пайкандий ан-Нақбуний -\nАбу Закариё Яҳё ибн Жаъфар ал-Пайкандий ан-Нақбуний Пайканд аҳлидан. Нақбун қишлоғида яшар эдилар. «Тафсир» ва «Мусаннафа фис-савми вас-салоти вал-маносики вал-буюъ» («Рўза, намоз, ҳаж ва савдо-сотиқ ҳақида китоб») асарининг муаллифи. Ироқ ва Ҳижозда бўлиб, Суфён ибн Уяйна, Муҳаммад ибн Фузайл, Вакеъ ибн Жарроҳ ал-Куфийдан таълим олганлар. Имом ал-Бухорий, Убайдуллоҳ ибн Восил ва Халаф ибн Омир шу кишидан ҳадис ривоят қилганлар.


Гулбаҳор Файзиева: Аргентинага боришдан мақсадим олтин медаль қўлга киритиш эди\n14 октябрь, 2018, 15:16 273\nГулбаҳор Файзиева мусобақада олтин медаль эгасига айланди.\nХабар бериб ўтганимиздек, байдарка ва каноэда эшкак эшиш бўйича яккалик баҳсларида иштирок этган ҳамюртимиз Гулбаҳор Файзиева олтин медаль эгасига айланди. У Миллий олимпия қўмитасининг Матбуот ва медиа департаментига берган интервьюсида Аргентинага айнан шунинг учун борганлигини таъкидлаб ўтди.\n- Олимпия ўйинлари олдидан олдимга фақатгина бир мақсадни қўйгандим – чемпион бўлиш! Олтиндан бошқа вариантларни ўйлаб ҳам кўрмагандим. Бешта баҳс кетма-кет бўлгани қийинчилик туғдирди. Қизлар ўртасидаги беллашувларда одатда кўпи билан иккита пойга ўтказиларди. Биринчи чиқишдан сўнг 1,5 соат дам олдим. Кейинги старт олдидан эса 3 соат вақт бўлди. Ундан кейинги баҳсларда эса танаффус бор-йўғи 30 дақиқани ташкил этди. Қўллаб-қувватлаган барчага раҳмат. Ўз мақсадимга етиша олдим. Бундан жуда фахрланаман. Ирода, характер ва интилиш – муваффақиятнинг асосий омилидир, – деди спортчи.


Равшан Ҳайдаров “Пахтакор” бош мураббийи этиб тайинланди\n06.04.2017 12:15 | Pepsi Суперлига\nОлий Лига–2017 мавсуми бошидаги қониқарсиз натижалар сабабли “Пахтакор” футбол клубида бош мураббий ўзгарди.\nКлуб раҳбарияти Григорий Колосовскийни “Машъал”га 0:3 ҳисобида бой берилган Олий Лига 4-туридан кейин истеъфога чиқаришга қарор қилди. Унинг ўрнига “Пахтакор”га аввал ҳам устозлик қилган Равшан Ҳайдаров бош мураббий этиб тайинланди.\nМураббийлик фаолияти давомида Равшан Ҳайдаров “Трактор” (1997–2001), “Пахтакор” (2002, 2006–2007, 2010–2011), “Қизилқум” (2012–2013), Самарқанднинг “Динамо” (2013–2014) клубларида бош мураббий бўлиб ишлаган. Равшан Ҳайдаров қўли остида “Пахтакор” икки мартадан Ўзбекистон чемпионати ва Кубогида ғолиб чиққан.\nШунингдек, Равшан Акмалович 2002–2005 йилларда Ўзбекистон миллий терма жамоаси бош мураббийи, 2007–2010 йилларда “Пахтакор” клубида бош мураббий ассистенти, 2014–2015 йилларда Ўзбекистон U-19 термаси устози лавозимиа фаолият юритган. 2015 йилдан буён эса 55 ёшли мутахассис Ўзбекистон миллий терма жамоаси мураббийлар штабида ишлаб келаётган эди.\n4 Марат Бикмаев 5\n5 Иброхимов Жавлон 5\n6 Йован Жокич 5\n7 Омонов Арслонмурод 4\n8 Раевац Филип 4\n9 Неманья Йованович 4\n10 Азамат Алланиёзов 4


Сурхондарё вилоятига ҳоким тасдиқланди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/Сурхондарё вилоятига ҳоким тасдиқланди\nЎзбекистон Республикаси Президенти Шавкат Мирзиёев Сурхондарё вилояти ҳокимининг иқтисодиёт ва тадбиркорлик масалалари бўйича биринчи ўринбосари вазифасида ишлаб келаётган Тўра Боболов номзодини вилоят ҳокими лавозимига тавсия қилди.\nТ.Боболов 1970 йилда туғилган. Меҳнат фаолиятини вилоят давлат мулки бошқармасида ҳисобчиликдан бошлаган. Кейинчалик Савдо-саноат палатаси ҳудудий бошқармаси, вилоят ҳокимлигида ҳудудларни комплекс ривожлантириш бошқармаси бошлиғи лавозимларида ишлаган.\nХалқ депутатлари қўллаб-қувватловига кўра Тўра Боболов вилояти ҳокими этиб тасдиқланди.\nТўра Боболов Сурхондарёнинг иқтисодий-ижтимоий шароитини яхши билиши, вилоят халқи, туман ҳокимлари ва секторлар раҳбарлари ҳамжиҳат бўлиб, белгиланган вазифаларни тўла бажаришига ишонч билдирилди.\nБу ҳақда Ўзбекистон Миллий ахборот агентли хабар қилди.\n"Tashkent City"да қуриладиган биноларнинг баландлиги 40 қаватгача бўлади\nПРЕЗИДЕНТИМИЗ ХАЛҚАРО НОБЕЛЬ ТИНЧЛИК МУКОФОТИГА МУНОСИБ НОМЗОД


17 йил божхона постида\n17 йил божхона постида ...\n2019 йил 12 январь куни “Жартепа” чегара божхона пости орқали қўшни давлатдан Ўзбекистон Республикасига ўтаётган Тожикистон фуқароси Холида Насриддинова божхона хизмати ходимларининг оғзаки сўровида айтмаган тамаки маҳсулотларини яширинча олиб ўтишга уринади.\nУнинг сумкаларидан 20 та “Mond”, бир ўрам “Parliament” сигареталари, холислар иштирокидаги шахсий кўригида эса ёнидан 30 та “Parliament” сигаретаси топилди. Мазкур ноқонуний ҳаракатни “Жартепа” чегара божхона пости Божхона кўриги ва расмийлаштируви гуруҳи инспектори, божхона хизмати капитани Дилрабо Азизова ўз вақтида аниқлаб, мамлакатнинг иқтисодий хавфсизлигини таъминлашдек масъулиятли вазифасини муносиб бажарди.\nДилрабо Азизова божхона хизматидаги 17 йиллик фаолияти давомида кўплаб бундай ноқонуний ҳаракатларга чек қўйган. У 2018 йил ва жорий йилнинг ўтган даврида 18 та тегишли тартиб-қоидага зид ҳолатни аниқлаб, 30 миллион сўмлик товар-моддий бойликлар мамлакатимиз ҳудудига ноқонуний олиб кирилишининг олдини олган.\n- Кўпчилик билан суҳбатлашганимда биринчи бериладиган савол бу соҳа аёл кишига қийин эмасми, деган савол бўлади, - дейди Дилрабо Азизова. – Тўғри, аёл учун оила, фарзанд тарбияси биринчи ўринда туради. Аммо Ватан ҳимояси, тинчлиги, тараққиёти учун хизмат қилиш ҳам ҳар бир фуқаронинг фарзандлик бурчи. Шунинг учун ҳам ёшлигимдан ҳарбий бўлишга, хизмат формасида юришга ҳавас қилганман. Мақсадимга эришиш учун спортнинг дзюдо тури билан шуғулланиб, турли мусобақаларда ғолиб бўлганман. Тақдир тақозоси билан мана, 17 йилдирки, божхона хизматида фаолият юритаман. Турмуш ўртоғим ҳам ҳарбий бўлгани учун оилада тушунмовчиликларга ўрин қолмайди. Фарзандларим ҳам ҳарбийларга хос тартиб-интизомга ёшлигидан ўрганиб бормоқда. Айни пайтда қизим ҳам, ўғлим ҳам дзюдо билан шуғулланмоқда. Улар ҳам шу соҳага қизиқади. Касбимизнинг машаққатли ва масъулиятли эканини билсам-да, уларни қўллаб-қувватлайман. Чунки, уларнинг бахти менинг, мустақил Ўзбекистонимизнинг бахти, келажаги.


Европада яна бир водородли машина ишлаб чиқарувчиси пайдо бўлди - Автомобильные новости UZ - Скачать музыку бесплатно новинки музыки 2016-2017\nБританиянинг ёш Riversimple фирмаси водородли двигателт билан ҳаракатланадиган ўзининг илк модели тизерларини намойиш қилди. Янги автомобиль тақдимоти 17 февраль куни бўлиб ўтади. Автомобиль оғирлиги 520 килограммни ташкил этади. У ҳар бир ғилдираги учун алоҳида 8,5 киловатлик ёнилғи катакчаларига эга тўртта электромотор билан таъминланган. Шунингдек, автомобилга тормозланиш вақтида энергия ишлаб чиқариш тизими ҳам ўрнатилган. Янги машина турган жойидан соатига 89 километр тезликка чиқиши учун 9 сония сарфлайди, унинг бир марталик захира билан босиб ўтадиган энг узоқ масофаси 483 километрни ташкил этади. Ёнилғи бакининг водород билан тўлдирилиши учун эса уч дақиқадан кўпроқ вақт талаб қилинади. Еврокенгаш томонидан молиялаштириладиган Riversimple фирмасининг илмий-тадқиқот маркази Уэльсда, дизайн-студияси эса Барселонада жойлашган. Дастлабки босқичда британлар 20та прототип ишлаб чиқариб, уларни 12 ой давомида синовдан ўтказишади. Синовлар якунига етганидан кейин эса Riversimple маҳсулот автомобилини ишлаб чиқариш устида иш бошлайди. - деб хабар бермоқда Carzone.uz нашри.


ИННОВАЦИОН ТЕХНОЛОГИЯЛАР ИМКОНИЯТИ ИСТИҚБОЛ МУВАФФАҚИЯТИ\nТиббиёт ва инсон саломатлиги. Маълумки, ушбу икки тушунча узвий боғлиқ бўлиб, бу борада кўзланган мақсадга эришиш доимий изланиш ва изчил ислоҳотларни талаб қилади. Сўнгги йилларда мамлакатимизда соғлиқни сақлаш тизимининг барча йўналишларида олиб борилаётган кенг кўламли фаолиятлар, амалиётга татбиқ қилинаётган замонавий инновацион технологиялар эса айни шу мақсадлар рўёбига қаратилганлиги билан аҳамиятлидир.\nТаъкидлаш жоизки, Президентимиз томонидан соҳага қаратилаётган эътибор натижасида бугунги кунда мамлакатимизда тиббий диагностик хизматлар янада такомиллашмоқда. Хусусан, инсон саломатлигининг назорати, яъни скрининг хизмати, ҳомила, чақалоқлар, болаларнинг ривожланиш даври, аёллардаги репродуктив тизими касалликлари ҳамда онкологик хасталикларни эрта аниқлаш бўйича ўзига хос концепция ва дастурлар ишлаб чиқилиб, амалиётга жадал татбиқ этилмоқда. Айтиш муҳимки, мазкур йўналишдаги тиббий хизматлар орасида замонавий ультратовуш текширувларининг усул ва услубиятлари ҳам алоҳида аҳамият касб этади.\nЖорий йилнинг 23 март куни Тошкент врачлар малакасини ошириш институти ультратовуш диагностикаси кафедраси қошида ультратовуш диагностикасида инновацион технологиялар ўқув маркази ташкил этилди. Шу муносабат билан ташкил қилинган тадбирни Ўзбекистон Республикаси Соғлиқни сақлаш вазирининг ўринбосари Сайдмурод Сайдалиев кириш сўзи билан очиб, давлатимиз томонидан тизимга қаратилаётган эътибор натижасида тиббиёт муассасалари замонавий қиёфа акс этаётганлигини айтиб ўтди. Шунингдек, уларда яратилаётган шарт-шароитлар жаҳон андозалари асосида тартибга солинаётгани ва инновацион технологиялар ёрдамида сифатли тиббий хизмат кўрсатиш тизими йўлга қўйилаётганлигини таъкидлади. Бунинг баробарида, Соғлиқни сақлаш вазирлиги ҳамда Германия халқаро ташкилотининг "Юқори технологик тиббий асбоб-ускуналардан фойдаланиш" лойиҳаси ҳамкорлигида ташкил қилинган мазкур ўқув марказининг вазифаларига тўхталиб, соҳанинг турли бўғинларида кўрсатилаётган ультратовуш диагностик хизматларини инновацион технологиялар орқали клиник амалиётда хавфсиз қўлланилишини янада такомиллаштириш, мутахассислар малакасини узлуксиз ошириб боришни ривожлантириш, интерактив тажриба алмашиш тизимини яратишдан иборат эканлигини маълум қилди. Шундан сўнг, тадбир иштирокчилари тиббий ўқув-маслаҳат марказида жойлашган ўқув хонаси билан яқиндан таништирилди.\nGIZ ваколатхонасининг маъмурият бошлиғи:\n– Бугун юқори технологиялар асри, шу боис, ҳеч бир соҳа тараққиётини инновацион лойиҳаларсиз тасаввур этиб бўлмайди. Ушбу лойиҳа доирасидаги ҳамкорлик фаолиятларимиз эса 2013 йилдан бошлаб йўлга қўйилган бўлиб, ҳозирга қадар 7 та ўқув маркази ташкил этилган. Уларда тиббиёт ҳамда техник ходимларнинг юқори технологик асбоб-ускуналардан фойдаланиш малакаси оширилмоқда. Мамлакатингизда тиббиётга бўлган эътибор сўнгги йилларда янада кучайди, айниқса, Президентингиз томонидан соғлиқни сақлаш соҳаси бўйича олиб борилаётган ислоҳотлар самараси аҳоли саломатлигини мустаҳамлашда муҳим аҳамият касб этмоқда. Ташкилотимиз ушбу жараёнларда фаол иштирок этиб, ўз ҳиссасини қўшаётганидан мамнунмиз. Аслида ҳам халқаро муносабатлар келишувида назарда тутилган фаолиятлар ана шундай эзгу мақсадларга хизмат қилиши лозим, деб ўйлайман. Қолаверса, бугун малакали кадрларга бўлган талаб дунё бўйича ортиб бормоқда. Ҳар бир соҳа тараққиёти тажрибали мутахассисларга боғлиқдир. Шундай экан, дунё ҳамжамиятида бир мақсадга йўналтирилган бундай ишларда ҳамкорлик алоқалари муҳим ўрин тутади. Тажрибалар алмашинуви, малакали кадрлар таъминоти, бошқача айтганда, амалиётга юқори сифатли инновацион технологияларни татбиқ қилиш лойиҳамизнинг бош мақсадидир. Ўйлайманки, бу йўлдаги ҳамкорлигимиз узоқ муддат давом этади.\nМарказнинг асосий вазифалари ва ундан кўзда тутилаётган натижа ҳамда келгуси фаолиятлар хусусида мутахассис фикри билан яқиндан танишдик.\n– Айни пайтда скрининг хизмати йўналишида ультратовуш текширувларининг замонавий усуллари – допплерография, эластография, 3D, 4D каби технологиялар қўлланилмоқда, –дейди Тошкент врачлар малакасини ошириш институти ультратовуш диагностикаси кафедраси мудири, профессор Акрам Фозилов. – Ушбу технологиялар туфайли инсон ички организмидаги касалликларни эрта аниқлаш, тўғри ташхислаш имконияти туғилди. Бу тараққиёт маҳсулидир. Бир пайтлар мазкур турдаги замонавий аппаратлар мамлакатимиз тиббиётига энди кириб келганда, одамларда у ҳақда зарарли таъсири кўп деган, салбий таассурот мавжуд эди. Шу боис, бундай технологиялар билан ишлашда ўринсиз муаммоларга дуч келар эдик. Аммо, замон ривожланиши, техника тараққиёти бу борадаги қарашларни тамомила ўзгартириб юборди. Янги авлод аппаратлари биргина шифокор кўмакчиси эмас, том маънода инсон саломатлигининг "нажоткори"га айланмоқда. Яъни, олдинлари аниқлаш мушкул, ташхис қўйилганда ҳам кечикиб, даво муолажалари ҳам фойда бермайдиган ҳолатлар кўп бўларди. Бугунги тиббиётнинг тарихи, ривожланиш жараёнини кузатган мутахассис сифатида бемалол айта оламанки, соғлиқни сақлаш соҳасидаги технология тараққиётига ижобий томондан ёндашиш лозим. Қолаверса, мамлакатимизда сўнгги йилларда инновацион ғоялар изчил қўллаб-қувватланмоқда. Натижада юртимиз шифохоналари энг сўнгги русумдаги асбоб-ускуналар билан таъминланмоқда. Пировардида тиббий хизматлар сифати яхшиланмоқда. Шуни ҳам айтиш жоизки, Юртбошимиз ташаббуси билан кадрлар салоҳиятини ошириш, малакали мутахассислар етиштириш давр талабига айланди. Айниқса, шу мақсадда халқаро ҳамкорлик кўламларини кенгайтириш, ўзаро тажриба алмашиш масалаларига эътибор кучайди. Германия ҳамкорлиги ташкилоти лойиҳаси эса бу борада ташаббускор кўмакчимизга айланмоқда. Албатта, ушбу фаолиятлар тизим такомиллашувига хизмат қилиши баробарида, соҳа ходимларидан ҳам алоҳида масъулият талаб этади. Яъни, мазкур технологиялар билан ишлаш малакасини ўзлаштириш масъулияти. Бунинг учун бугунги семинар доирасида махсус ўқув курслари ва маҳорат дарсларини ташкил қилганмиз. Унга радиолог ва ультратовуш текшируви мутахассислари жалб қилинган.\nМарказга ўрнатилган юқори технологик тиббий асбоб-ускуналардан фойдаланиш ва улар имконияти борасида лойиҳа мутахассиси қуйидагиларни билдирди.\n– Ультратовуш текширувлари бўйича инновацион ўқув марказининг ташкил этилиши натижасида ҳозирга қадар амалга ошириб келинаётган анъанавий ўқитиш усуллари тубдан такомиллаштирилади, – дейди GIZ лойиҳаси миллий координатори Нигорахон Муротова. – Айниқса, ўқув хонасининг замонавий компьютер жамланмалари ҳамда интерактив доска билан жиҳозланганлиги фаолиятлар самарадорлигини оширади. Сабаби, ушбу қурилмалар билан ишлаш тингловчиларга бир қатор қулайликлар туғдиради. Масалан, интерактив доска имкониятларини олайлик, унда ишлаш олдинги амалиётлардан бутунлай фарқ қилади. Яъни, экрандаги ҳолатларни исталган кўринишга мослаб, бу ишни кўрикка жалб қилинган беморга ортиқча ноқулайликлар туғдирмасдан амалга ошириш мумкин. Энг асосийси, бунда масофанинг аҳамияти йўқ. Шунингдек, мазкур лойиҳа давомида ҳудудлардан туриб масофавий таълим олиш тизимини йўлга қўймоқчимиз. Бу ўз навбатида ушбу соҳада талаб этиладиган мутахассисларни тайёрлаш ва уларнинг малакасини мустаҳкамлашда ортиқча оворагарчиликлар билан боғлиқ муаммоларни бартараф этади. Сабаби, юқори сифатли, инновацион технологиялар ёрдамида яратилган шароитлар ана шундай имконият яратади. Бундан ташқари, ўрганишлар хулосасидан сўнг умумий талаблардан келиб чиқиб, йўналишдаги барча адабиётлар ҳам ўзбек тилига таржима қилинди. Бу эса мутахассислар учун яна бир қулайликдир.\nИкки кунга мўлжалланган тадбирнинг мантиқий давоми Тошкент врачлар малакасини ошириш институтида халқаро мутахассислар иштирокида илмий-амалий семинар кўринишида давом эттирилди. Уни институт ректори Ҳабибулла Оқилов кириш сўзи билан очиб, семинардан кўзланган мақсад-вазифаларга тўхталиб ўтди. Тадбирда мамлакатимиз ҳамда жаҳон тиббиётининг етакчи мутахассислари соҳада долзарб ҳисобланган муаммоли мавзулар бўйича ўз маърузаларини тингловчилар эътиборига ҳавола қилди. Қизғин мунозараларга бой бўлган тадбир тингловчилари касалликларни эрта аниқлаш, олдини олиш ва уларни даволашнинг замонавий усуллари борасида ўзлари учун зарурий маълумотларга эга бўлишди.\nСўз сўнгида айтиш мумкинки, бугунги ҳаётимизни тараққиётсиз тасаввур қилиш мушкул. Ушбу тараққиётнинг соғлиқни сақлаш тизимидаги кўриниши инсон саломатлигини таъминлаш баробарида аҳоли турмуш фаровонлигини оширишга хизмат қилиши бугунги фаолиятларимизнинг асосий мақсадидир. Шундай экан, қайси соҳада бўлишимиздан қатъий назар, юқори технологиялар ва инновацион лойиҳалар имкониятидан тўлиқ фойдаланиш энг муҳим вазифаларимиздан бирига айланмоғи лозим. Зеро, юқори технологиялар имконияти фаолиятимиз муваффақиятининг самарали ва ишончли кафолатидир.\nСуратлар муаллифи Акром АБДУЛЛАЕВ.\n№ 11, 30.03.2018 « орқага


Расм манбаси : Мирзоҳид Қоработиров.\n«Advokat» журнали ва «Ishonch» газетаси қўшма лойиҳаси: инсон ҳуқуқлари – журналист нигоҳида!\n«2019 йил июнь ойида тадбиркорлар билан ўтказилган учрашувда вилоят ҳокими берган далдадан завқланиб, мен ҳам хом ғишт тайёрлайдиган цех очиш учун ер майдони ва кредит сўрадим. Шуҳрат Қўшақбоевич бу таклифимни дарҳол қўллаб-қувватлаб, ўша жойнинг ўзида «Агробанк» бошлиғи ва Жалақудуқ тумани ҳокимига тезда амалий ёрдам кўрсатиш бўйича топшириқ берди.\nРостдан ҳам, туман ҳокими 2019 йилнинг июнь ойида ўзим яшаб турган «Дўстлик» МФЙ ҳудудидаги захира майдонидан 20 сотих ер ажратиб, цех қуришни бошлашимга рухсат берди ва ҳокимлик ҳуқуқшуносига тегишли ҳужжатларни тезда расмийлаштиришни буюрди. Шундан сўнг – июль ойида Наманган вилоятидан 11 минг 500 АҚШ долларига ускуна сотиб олиб келиб, тўққиз нафар қишлоқдошимизни иш билан таъминлаб, хом ғишт тайёрлай бошладик. Айниқса, қишлоқ аҳли ўз ҳовлисида иссиқхона учун ер тайёрлаётган пайтида чиқарган тупроқларни ҳам ғишт учун хомашё сифатида олганимиз одамларга яна бир қулайлик бўлди.\nШу жараёнда тадбиркорлик фаолиятини йўлга қўйиш учун ер ажратиш масаласида талаб этиладиган барча тегишли ҳужжатларни тайёрлаб, 2019 йилнинг 8 август куни туман ҳокими номига ариза ёздим. Аммо…»\nЗукко ўқувчи ана шу «аммо»нинг ўзидан ҳам масаланинг мағзини тушуниб олган бўлса, не ажаб?! Зеро, ҳамма иш яхши кетаётган бир пайтда юзага келадиган «аммо»лар кўп ҳолларда тараққиётимизга тўғаноқ бўлиб қолаётгани ҳеч кимга сир эмас…\nХуллас, тадбиркорлик қилиш ниятидаги Мирзоҳид Қоработировнинг ушбу аризаси ўн кун муддатда кўриб чиқилиши учун туман кадастр бўлими бошлиғи Ш.Мирзаевга йўналтирилган бўлса-да, орадан бир неча ўн кун ўтса ҳамки, аризага на ижобий, на салбий жавоб бор.\n«Аризанг бир тийинга қиммат!..»\n«Бу орада ҳокимиятнинг мансабдор шахсларидан бири мени чақириб, тушунарсиз шартлар қўя бошлади, – дейди М.Қоработиров. – Бу шартларни бажара олмаслигимни, қолаверса, тадбиркорликни вилоят ҳамда туман ҳокимларининг розилиги ва маслаҳати билан бошлаганимни, шундоқ ҳам ҳужжатларим ҳокимга киришга тайёр эканини айтганимда эса «Бу ҳужжатларинг бир тийинга қиммат!» дея аризамнинг аслини менга қарата отиб юборишди (бу ҳужжат ҳозир ҳам тадбиркорнинг қўлида – муаллифлар). Шундан сўнг, орадан кўп ўтмай, бир таниш киши менга қўнғироқ қилиб, ер ажратиш масаласида ёрдам беришини айтиб чақирди. У билан яна ўша ҳокимият масъул раҳбари олдига кирдик. Бу сафар 500 минг АҚШ доллари миқдорида хорижга мева-чева чиқариб бериш шарти қўйилди. Бунга имконим йўқлигини билишгач, ўзлари одам топиб беришларини, мен фақат харажатини тўласам, кифоя эканини айтишди. Улар топган Ойим қишлоғилик одам эса «Tracker» автомобилида келиб, бу иш учун 5000 АҚШ доллари сўради. Мен ҳокимиятдагиларга бунча пул топиб беролмаслигимни айтдим. «Вилоят ва туман ҳокимига ишим юришиб кетгач, кам таъминланган аҳолига ёрдам қилишга ваъда берганман, ҳозир ҳеч қандай имконим йўқ, бор пулимни ускуна сотиб олишга сарфладим», – дедим…»\nСен бўлмасанг, бошқаси…\n«Орадан бир мунча фурсат ўтиб, бир куни олдимга бу ишга умуман алоқаси йўқ бир таниш киши ҳоким қарорини кўтариб келди, – дея ҳикоясини давом эттиради М. Қоработиров. – Менга цех учун бириктириб берилган ер унга доимий фойдаланиш ҳуқуқи билан ажратиб берилибди. Қарор 2019 йил 29 октябрда чиқарилган. «Мен шу қарор учун сен қилмаган ишни қилиб, 4100 АҚШ доллари сарфладим. Менга ортиқчаси керак эмас, шу пулнинг ўзини берсанг, номингга ўтказиб бераман бу жойни» деди у. Шундан бери бир унинг ўзи, бир отаси келиб пул сўрайди. Мен эса вилоят ҳокимиятига, вилоят прокуратурасига, ҳатто, Президент администрациясига шикоят қилдим. Бундан хабар топишгач, энди ерни бўшатиб қўйишимни, цехни бузиб олиб чиқиб кетишимни талаб қилишяпти. Энг қизиғи, бу ишга ҳокимият мутасаддилари ҳам аралашиб, мени сиқувга олишмоқда…»\nҚонун талаблари ва ижро интизоми бузилган\nБу ҳикоянинг «нозик» нуқталари борлигини кўриб турибсиз. М.Қоработировнинг айтишича, унда ўша «нозик суҳбатлар»ларнинг ҳақиқат эканини тасдиқловчи асослар ҳам, гувоҳлар ҳам бор. Аммо биз уларни текшириб кўришни ҳуқуқ-тартибот органларининг ўзига қолдириб, ҳозирча ҳужжатларда акс этган қонунбузарликларга тадбиркорнинг адвокатидан изоҳ сўраймиз.\n«Фуқаро Мирзоҳид Қоработиров вилоят ва туман ҳокимларининг оғзаки рағбати ва қўллаб-қувватлашига асосан кўрсатилган 20 сотих ерда цех ташкил қилишга киришган ва фаолиятини давом эттириш учун шу ерни ўзига доимий фойдаланишга ажратиб беришларини сўраб, 2019 йилнинг 8 августида Жалақудуқ тумани ҳокимлигига мурожаат қилган, – дейди Андижон шаҳридаги «Нур-зиё Фемида» адвокатлар ҳайъати адвокати Қурбонали Тўхтаев. – Аризани туман ҳокими шу куннинг ўзида 10 кунлик муддат билан ижрога туширган. Шундан сўнг тегишли далолатнома шакллантирилиб, мутасаддиларнинг имзолари йиғилган. Аммо унинг ҳаракати ҳоким ўринбосарига етиб борган жойда тўхтаб қолиб, ижро муддати ўтказиб юборилган. Яъни на асосли рад қилинган, на розилик берилиб, қарор чиқарилган. Айни вазиятда «Жисмоний ва юридик шахсларнинг мурожаатлари тўғрисида»ги қонун талаблари қўпол равишда бузиляпти. Қолаверса, фуқаро ўз мурожаати натижасини сўраб борганида, унга аризасининг аслини қайтариб беришяпти (ҳатто, отиб юборишяпти). Қонуний рўйхатдан ўтган ва ижрога туширилган бу ариза ҳозир ҳокимликда мавжуд эмас. Демак, «Ўзбекистон Республикаси давлат ҳокимияти ва бошқарув органларида иш юритиш ва ижро назоратини ташкил этиш бўйича норматив ҳужжатларни тасдиқлаш ҳақида»ги Вазирлар Маҳкамаси қарори талабларини ҳам бир тийинга олишмаяпти».\nАйни вазиятда қизиқ бир жиҳат эътиборни тортади: худди шу тадбиркор томонидан сўралган ер майдони туман ҳокимининг 2019 йил 29 октябрдаги қарори билан бошқа бир фуқарога ажратиб берилмоқда. Қарордан кўринишича, у ҳокимиятга 2019 йилнинг 15 октябрида ариза берган экан. Энди айтинг-чи, шу жойни сўраб 8 августда, яъни икки ой олдин мурожаат қилган фуқарога ҳали қонуний жавоб берилмасидан туриб, бошқа фуқаронинг аризаси яшин тезлигида қаноатлантирилганини қандай тушунмоқ керак? Бу қонунларни ҳам, фуқаролар ҳақ-ҳуқуқларини ҳам очиқча топташ эмасми? Табиийки, айни хатти-ҳаракатлар замирида қандайдир бошқа манфаатлар ётибдимикин, деган шубҳа-гумонлар ҳам уйғонади кишида.\nЖиноят аломатлари етарлича...\nЭнди тадбиркорга мансабдор шахслар томонидан турли ноқонуний шартлар қўйилиши, тадбиркорни ишлаб турган жойидан қонуний йўл билан эмас, зўравонлик билан чиқаришга ҳокимият мутасаддиларининг аралашиши масалаларига келадиган бўлсак, бу ерда жиноий ҳаракат аломатлари етарлича. Шу боис, фуқаро М.Қоработиров ўзининг тадбиркорлик фаолияти юритишига ноқонуний йўл билан, уюшган ҳолда қаршилик қилаётган мансабдор шахслар ва фуқароларга нисбатан тегишли чора кўрилишини сўраб 2019 йилнинг декабрь ойида турли юқори идораларга мурожаат қилган. Улар орасидан биргина Ўзбекистон Республикаси Президенти портали орқали юборилган шикоят бўйича яқинда туман прокуратурасидан жавоб хати келди. 28 февраль санаси билан юборилган жавоб хатидан маълум бўлишича, юқорида қайд этилган ер майдонини бошқа бир фуқарога ажратиб бериш тўғрисидаги қарорни бекор қилиш бўйича туман ҳокимлигига протест киритилган. Бунга эса ер майдони мавжуд қонун талабларига зид равишда, жумладан, электрон савдога қўйилмасдан ажратиб берилгани асос қилиб кўрсатилган.\nРуҳий босим давом этмоқда\n«Ерга нисбатан бошқа бир шахснинг ҳуқуқлари бекор бўлгани М.Қоработировнинг дастлабки ютуғи, албатта, – дейди адвокат Қурбонали Тўхтаев. – Аммо руҳий босим ҳамон давом этяпти. Яъни унга мансабдор шахслар аукцион орқали бўлса ҳам ер барибир ўша, кейин пайдо бўлган шахсга берилишини айтиб пўписа қилмоқда экан. Рости, агар ҳеч ким индамаса, уларнинг шу ишни қила олишига ишонаман (юқорида ҳикоя қилинган воқеликлар олдида буниси ҳолва). Шу боис, биз ҳокимият мансабдор шахслари томонидан қонунбузилишлар ва жиноий ҳаракатлар давом этишининг олдини олишда амалий ёрдам сўраб юқори инстанциялар ва ҳуқуқ-тартибот идораларига мурожаат қиляпмиз. Жумладан, фуқаронинг тадбиркорлик қилиш учун олиб бораётган саъй-ҳаракатларига тўсқинлик қилган ва босим ўтказган мансабдор шахсларнинг хатти-ҳаракатларига ҳуқуқий баҳо бериш ҳамда уларга нисбатан жиноий иш очишни ҳам дахлдор идоралардан сўраймиз».\nДепартаментдан масъулият талаб этилади\nШу ўринда бир мулоҳаза. Туман прокуратурасидан келган жавобда ёзилишича, мансабдор шахсларнинг ноқонуний хатти-ҳаракатлари юзасидан айтилган ҳолатлар «Ўзбекистон Республикаси Бош прокуратураси ҳузуридаги ИЖҚК Департаменти туман бўлими томонидан ўрганилганда ўз тасдиғини топмаган». Арзгўйнинг ҳуқуқшуноси эса мазкур «ўрганиш»ни юзаки ўтказилган деб ҳисобламоқда. Нега?\nБир фуқаронинг ер ажратиш тўғрисидаги аризаси қонун талабларини бузиб бўлса-да, жавобсиз қолдирилгани ҳолда бошқа бир фуқаронинг икки ой кейинги худди шундай аризаси зудлик билан ва қонунларни бузиб бўлса-да, қаноатлантирилса, шунинг ўзи бу ерда қандайдир яширин манфаатлар борлигини кўрсатмайдими?\n«Ноқонуний йўл билан ер ажратиб берилган» деб топилган фуқарога туманнинг бошқа ҳудудларидан ҳам бошқа ерлар ажратиб берилгани ҳақида бизда етарлича маълумотлар бор, – дейди Қурбонали Тўхтаев. – Бу эса мазкур фуқаронинг ер олишнинг «қаловини топган» шахслигига ёки қайсидир ваколатли мансабдорга ҳамтовоқ эканига ишора қилади. Бундан ташқари, мазкур ҳоким қарори чиққан пайтда Қирғизистонга 500 минг АҚШ доллари миқдорида мева-сабзавот экспорт қилиб берилгани ҳақидаги гапларнинг қанчалик асосли экани текшириб кўрилса ҳам, кўп нарса ойдинлашади. Юқорида номи қайд этилган Департамент «ўрганиш» пайтида шуларни ҳам инобатга олиб, масалага жиддийроқ ёндашиши зарур эди».\nШикоятни шикоят қилинганга юбориш – мантиқсизлик\nЯна бир гап. Юқорида айтилди, фуқаро М.Қоработиров Жалақудуқ тумани мутасаддилари томонидан ҳақ-ҳуқуқлари поймол қилинаётгани ва босим ўтказилаётгани тўғрисида 2019 йилнинг декабрь ойида вилоят ҳокимлиги ҳамда прокуратурасига ёзган шикоятларига ҳалигача жавоб келган эмас. Жумладан, вилоят ҳокимлигига ёзилган хат жорий йилнинг 31 январь куни Жалақудуқ тумани ҳокимлигига юборилган, аммо маҳаллий ҳокимликдан ҳанузгача сас-садо чиқмаяпти. «Жисмоний ва юридик шахсларнинг мурожаатлари тўғрисида»ги қонун талабларига зид бундай хатти-ҳаракат давлат ҳокимияти органларининг фуқаро тақдирига бефарқлиги ва унинг ҳақ-ҳуқуқларини менсимаслигидир. Зеро, фуқаронинг шикоятини ўрганишни ўша шикоят қилинаётганнинг ўзига юборишдек чиркин усулдан воз кечилмас экан, ҳуқуқий демократик давлат қуриш йўлидаги ҳаракатларимиз фақат орзу бўлиб қолаверади.\nЮтуқ биринчи раҳбардан бошқага керак эмас...(ми)?\nКўпинча бирон ҳудудда ютуқларга эришилиши ва муаммолар бўлмаслигидан асосан биринчи раҳбар ҳамда кам сонли ҳалол, виждонли ходимларгина манфаатдор бўлади. Биз бугун тилга олаётган муаммо ҳам шунга ёрқин бир мисол. Яъни вилоят ва туман ҳокимлари томонидан қўллаб-қувватланиб, рағбатлантирилган бўлажак тадбиркорга бошқа мансабдорлар томонидан сунъий тўсиқ қўйилиб, қаршилик кўрсатилган. Ўзларининг бундай хатти-ҳаракатларини яшириш учун бу фуқаронинг биринчи раҳбар олдига киришига ҳам йўл беришмайди. Ёзган шикоятлари эса биринчи раҳбарга ё киритилмайди, ёки ижроси юзасидан нотўғри маълумот берилиб, раҳбар чалғитилади.\n«М.Қоработиров давлат тадбиркорларни қўллаб-қувватлаётганидан руҳланиб, тинимсиз ҳаракатда, – дея таъкидлайди ҳуқуқшунос. – Ҳатто ўзига ажратилишини сўраган ер майдони атрофидаги биноларда аҳоли етиштирган мева маҳсулотларини сақлайдиган 120 тонналик музлатгич ташкил этишга ҳам киришган. Ҳозир музлатгич деярли 80 фоизга тайёр. Яна қатор корхоналар ташкил этиш борасида ҳам аниқ режалари бор. Бироқ тадбиркорнинг мурожаатига мутасаддилар билдираётган айрича муносабат ишнинг белига тепяпти, холос. Шу сабаб ҳам муаммони матбуот орқали кўтаришга қарор қилдик. Бизнингча, ҳолатни биринчи раҳбарларга етказишнинг шундан бошқа йўли қолмаган».\nҲуқуқшунос аралашуви билан ҳам қонуний нуқта қўйилмаган мурожаат давлат идораларида ҳамон тўрачилик кайфияти кезиб юрганини, «Давлат идоралари халққа хизмат қилиши керак!» деган тамойилни ҳали-ҳануз ҳазм қила олмаётган амалдорлар борлигини кўрсатиб турибди. Қуйи поғоналарда чувалаша-чувалаша пойтахтгача етиб келган муаммо юзасидан вилоят ҳокими сўнгги сўзни айтиши керак!\n«Advokat» журнали бош муҳаррири\n2020-03-12 12:18:31 | 1021 | 0 |\n2019-04-06 20:28:02 1003 0\nАдвокат мавқеини тубдан ошириш бўйича Президент фармони ёки қарори қабул қилинади\n2019-12-16 10:36:45 1076 0\n2019-01-21 20:57:37 1162 0\n2018-11-23 17:59:55 1122 0\n2019-01-22 20:27:36 1134 0\n2019-01-24 20:37:14 1083 0


ЧЕККА ҲУДУДДА САЙЁР ҚАБУЛ ВА САЙЁР СУД МАЖЛИСИ ЎТКАЗИЛДИ\nФарғона вилояти Фурқат туман “Ғунча” МФЙ ҳудудида 2021 йил 16 октябрь куни фуқаролар учун сайёр қабул ўтказилди. Сайер қабул жиноят ва маъмурий ҳуқуқбузарликлар, фуқаролик ишлари бўйича ва иқтисодий ишлар бўйича фуқароларнинг мурожаатлари кўпайган маҳаллаларда профилактика ишларини жонлантиришга қаратилган 2021 йил 2-ярми учун тузилган сайёр қабуллар режасига асосан ҳамда ҳуқуқий жиҳатдан қўллаб- қувватлаш, уларга ҳуқуқий маслаҳатлар бериш мақсадида ўтказилди.\nЖиноят ишлари бўйича Фурқат туман судининг раиси О. Хасанов, Фарғона туманлараро маъмурий суди судьяси Э. Ортиқов, Фукаролик ишлари буйича Ўзбекистон туманлараро суди судьяси С. Анваровлар фуқаролар билан мулоқотда бўлиб, сайёр қабул ўтказдилар. Сайёр қабулда йиғилган фукароларга уларда мавжуд муаммолар, ўзларини қизиқтирган суд-ҳуқуқ масалаларидаги саволлар, шунингдек бошқа ҳуқуқий масалалар юзасидан тушунтиришлар берилди.\nШундан сўнг Жиноят ишлари бўйича Фурқат туман суди раиси О.Хасанов томонидан сайёр суд мажлислари ўтказилиб, унда 12 нафар жазога тортилган шахслар жазони ўташдан муддатидан илгари шартли озод қилинди. Иштирокчиларга янги қабул қилинган Ўзбекистон Республикасининг ЎРҚ-719-сонли ва 720-сонли Қонунлари бўйича ҳамда сайлов қонунчилиги бўйича ҳуқуқий тушунтиришлар берилди.\nЭ.Ортиков, Фаргона туманлараро мамурий судининг судяси.\nPrevious Сайловчи сайлов участкаси томонидан рўйхатга олинмаса қаерга мурожаат қилади?\nNext Ўзбекистон Республикаси Олий суди Пленумининг 2019 йил 24 декабрдаги “Маъмурий органлар ва улар мансабдор шахсларининг қарорлари, ҳаракатлари (ҳаракатсизлиги) устидан шикоят қилиш тўғрисидаги ишларни кўриб чиқиш бўйича суд амалиёти ҳақида”ги 24-сонли қарори мазмун-моҳияти\nХалқ маслаҳатчиси институти 12/04/2021\n9 декабрь “Халқаро коррупцияга қарши курашиш” куни 12/01/2021\nСУДЛАР ФАОЛИЯТИДА РАҚАМЛАШТИРИШ 11/30/2021


Маъмур Икромов: "Бугунги ўйинда ҳам дарвозада Зуҳуров турса керак" / CHAMPIONAT.asia\nМаъмур Икромов: "Бугунги ўйинда ҳам дарвозада Зуҳуров турса керак"\nМаълумки бугун "Пахтакор" Марказий стадионида миллий терма жамоамизнинг Иорданияга қарши жавоб ўйини бор.\nМазкур баҳсдан олдин, сайтимиз орқали сизларга мураббийлар ва футболчиларнинг фикрларини бериб бормоқдамиз. Бу сафарги навбат Маъмур Икромовга етиб келди.\n"Металлург" посбони ўйинолди фикрларини билдирар экан, жумладан шундай деди: “Футболчилармиз сафардаги дастлабки баҳсда ёмон ўйин кўрсатишмади. Иорданиялик футболчилар ўйиннинг бошларида, ҳужумкорликни оширишга ҳаракат қилишди. Бироқ кейинчалик, рақиб футболчилари чарчаб қолди шекилли, йигитларимиз устунликни ўз қўлига олишди. Ўйинни назорат қилиш ва тўпни ушлаб туриш борасида усунликка эришдик деб ўйлайман”.\n“Бундай плей-офф баҳслари олдидан, бирор бир жамоани имкониятини юқори баҳолаш қийин. Лекин бугун терма жамоамизнинг, ўз майдонида мухлислар қаршисида ўйнашини инобатга оладиган бўлсак, бироз устунлик биз томонда дейиш мумкин. Тахминан, 2:0 ёки 3:0 ҳисобида ғалаба қозонамиз”.\n“Дастлабки ўйинда дарвозада турган Мурод Зуҳуров ёмон ҳаракат қилмади. Менимча, бугунги ўйинда ҳам дарвозани Зуҳуров қўриқласа керак. Шунингдек таркибда ҳам катта ўзгаришлар қилинмаса керак”.


Гвардиола: Биз ҳар 3-4 кунда ўйин ўтказишга тайёр эмасмиз\n16 июнь, 2020, 21:10\nУни собиқ ассистентига қарши ўйин кутмоқда.\n“Манчестер Сити” клуби бош мураббийи Хосеп Гвардиола карантиндан кейин рестарт олаётган АПЛнинг “Арсенал”га қарши бўлиб ўтадиган ўйинидан олдин ўз фикрларини билдириб ўтди.\n“Эртага жамоа қандай савияда эканини билиб оламиз ва шундан сўнг қаерда яхшироқ эканимизни билиб оламиз. Ҳаммага 3 ҳафта муҳлат берилди. Ҳозирги ҳолатда барча ҳам шахсий, ҳам иқтисодий зарар кўрмоқда. Биз бунга кўникишимиз лозим.\nБиз битта ўйин ўтказишга тайёрмиз, лекин ҳар 3-4 кунда ўйин ўтказишга тайёр эмасмиз. Биз ротацияни амалга оширамиз ва таркибдаги барча ўйинчилардан фойдаланамиз. Футболчиларимизнинг жисмоний ҳолати яхши”, - дейди испаниялик мутахассис.\nЭслатиб ўтамиз, “Манчестер Сити” 57 очко билан 2-ўринда бормоқда.\nВидео "Манчестер Сити" кутилмаганда "Саутгемптон"га ютқазиб қўйди (видео)


Хоразм суди танқидчи журналистларнинг уйини мусодара қилди « Ўзбекистон Халқ Ҳаракати\n29 August 2018 - 19:45\nУнга берилган Урганч туман судьяси Ў. Машарипов имзолаган Ижро варақасида «Қоровул қишлоғи, Арбоблар маҳалласи, Й. Оллаберганов кўчаси 11-уйда жойлашган турар жой эгасиз деб топилсин ва Урганч туман ҳокимлиги балансига ўтказилсин», деб ёзилган.\nШунга ўхшаш ҳужжат Шуҳрат Бобожонов номига ҳам келган. Унинг ҳам Урганч туманида икки қаватли уйи бор эди. Ҳокимлик қарорида ёзилганидек қаровсиз эмас эди.\nШуҳрат Бобожон «Эй Эл Си» ТВ канали\nёпилиши ортидан мамлакатни тарк этганди


КОРОНАВИРУС: ДУНЁНИНГ ЭРТАСИ ҚАНДАЙ БЎЛАДИ?\n19 January, 2022, 08:02\nКоронавирус пандемиясининг нечанчи тўлқин бўлишидан қатъи назар, қайта бош кўтараётгани барчани ташвишга солди. Одамларда хотиржамлик йўқолди. Айрим жойларда бефойда, мамлакатга салбий таъсир кўрсатадиган ғалаёнларни келтириб чиқарди. Хўш, энди дунё қай йўсинда ривожланади? Ер юзида ҳаёт қандай бўлади? Инсониятни нима кутмоқда?\nБМТ Бош котиби Антониу Гутерриш коронавирус пандемиясидан сўнг дунёни кутаётган икки эҳтимол ҳақида фикрларини билдирди. У Швециянинг Aftonbladet нашрига берган интервьюсида шу ҳақда гапирди. “Биринчи, яъни яхши ҳолатда, – дейди Бош котиб, – мамлакатлар ҳозирги вазиятдан чиқиб кетади. Ривожланган давлатлар муваффақиятли тикланиш режасини тузади, ривожланаётган давлатлар ёрдам олади”.\nГутерриш бунда коронавирусга қарши вакцина 9 ойда топилиши ва барчага баробар бўлинишига умид билдирди. Агар воқеалар ривожи шу тарзда бўлса, иқтисодиёт тикланишни бошлайди, шунда дунё 2-3 йилдан сўнг нормал ҳолатга келади.\nМабодо давлатлар саъй-ҳаракатларини мувофиқлаштирмаса, бундай ҳолатда бизни салбий ўзгаришлар кутади. Вируснинг янги тарқалиш ўчоқлари пайдо бўлади, ривожланаётган мамлакатларда вазият ёмонлашади. Шу билан бирга, вакцина устидаги тадқиқотлар чўзилиши ёхуд уни яратиш учун рақобат кескин кучайиши ва кўпроқ бой мамлакатларгина харид қила олиши мумкин. “Агар шундай бўлса, биз сегрегация (ирқий камситиш намунаси), популизм (сафсатабозлик) ва ксенофобияга гувоҳ бўламиз”, – деди Антониу Гутерриш.\nБундан ташқари, иккинчи ҳолат рўй бергудек бўлса, ҳар бир давлат ўз ҳолича яшаб, жаҳон ҳамжамияти умумий муаммоларни ҳал қилиш учун ягона бошқарувга бирлаша олмайди. Оқибатда, глобал турғунлик содир бўлади ва камида 5-7 йил давом этади.\nСиёсатчи ҳозир дунё қайси йўлда ҳаракатланаётганини айтиш қийин деган фикрни билдириб, имкон борича барчасини бажаришга ҳамда ёмон вазиятга тайёргарлик кўришга чақирди. Пандемия хулқ-атворни ўзгартириши керак, аммо тарқоқлик барча учун хавфли.\nШу боис БМТ Бош котиби дунё етакчиларини умумий муаммоларни ҳал этиш ва халқаро ташкилотлар фаолиятини қўллаб-қувватлашга чақирди. Бу бежиз эмас.\nЖаҳон соғлиқни сақлаш ташкилоти (ЖССТ) раҳбари Тедрос Гебрейесус таъкидлаганидек, дунёда коронавирус тарқалиш суръати тезлашди. Буни ҳар биримиз кунлик маълумотлар орқали билиб турибмиз. Пандемия ҳали чўққисига етиб келмагани аниқ. Бунинг исботи сифатида, ўтган дам олиш кунлари дунёда “COVID-19”ни юқтириш бўйича 400 мингдан ортиқ ҳолат қайд этилганини келтириш мумкин. Вируснинг келиб чиқишини ўрганиш учун ЖССТ Хитойга ўз миссиясини жўнатаётгани олимлар панденмияни тезроқ бартараф этишга уринаётганидан далолат беради. Миссиянинг вазифаси коронавируснинг келиб чиқиши манбаини аниқлашдир. Қолаверса, вируснинг ҳайвондан келиб чиқишини тушуниш борасида олға силжиш ва у ҳайвондан инсонга қандай ўтганини аниқлашдан иборат бўлади.\nЖССТнинг соғлиқни сақлаш соҳасидаги фавқулодда вазиятлар дастури директори Майкл Райаннинг айтишича, вируснинг келиб чиқишини аниқлаш детективга ўхшайди. “Ҳайвонлар ва инсонлар ўртасидаги чегара қачон ўтилганини аниқ билмаймиз. Хитойга йўл олаётган олимлар сабаб нимада эканини аниқлашмоқчи. Энг асосий, вируснинг инсонга ўтиши жараёни қандай кечганини билиш лозим”, деган Райан ва вируснинг ҳайвондан инсонга ўтиши занжирида ҳам ёввойи, ҳам қишлоқ хўжалиги ёки бозордаги ҳайвонлар иштирок этган бўлиши мумкинлигини таъкидлаган.\nХабарингиз бор, АҚШ Президенти Дональд Трамп конгрессга мамлакатнинг ЖССТдан чиқиши тўғрисида расмий хабарнома жўнатган эди. Трамп аввалроқ Жаҳон соғлиқни сақлаш ташкилотини Хитойга етарлича чора кўрмаганликда айблаб чиққан эди. Сўнгра ЖССТга бундан буён ташкилотни молиявий қўллаб-қувватлашни тўхтатиб қўйиш билан таҳдид қилганди. Трамп ўз қарорини ЖССТ Вашингтон талаб қилган ислоҳотларни ўтказишдан бош тортгани билан тушунтирди. АҚШ ташкилотга мўлжалланган 450 миллион долларни энди бутун дунё бўйлаб соғлиқни сақлаш билан боғлиқ эҳтиёжларга йўналтиради. Аммо очлик остонасида қолаётган одамларни ким қутқаради?\nАфсуски, коронавирус пандемияси сабабли дунёда очликдан азият чекаётганлар бир миллиардга етиши мумкин, деб огоҳлантирмоқда Германиядаги хайрия ташкилоти. Хусусан, Африка мамлакатлари ва жанубий яримшардаги бошқа давлатларда “COVID-19”га чалинганлар сони ошмоқда, кўпчилик иш жойини йўқотди, иқтисодиёт кучли жабр кўрмоқда, маҳсулотлар нархи ошяпти, соғлиқни сақлаш тизимлари касалларга дош беролмаяпти, деб хабар беради Германиядаги “Welthungerhilfe” хайрия ташкилоти.\nҚайд этилишича, коронавирус қурғоқчилик, иқлим ўзгариши, қуролли низолар ва соғлиқни сақлаш тизимидаги муаммоларни янада чуқурлаштирмоқда. Шу билан бирга, дунёда очликдан азият чекаётганлар яқин ойлар ичида кўпайиши мумкин. Ташкилот маълумотига кўра, ҳозир дунё бўйича 821,6 миллион киши очликдан азият чекмоқда, бу ер юзи аҳолисининг 11 фоизи дегани. 47 мамлакатда эса овқатланиш билан боғлиқ вазият жиддий, ўта жиддий ва инқирозли деб баҳоланмоқда.\nДунёдаги аҳволни кўриб турибмиз. Коронавирус пандемиясининг кенг тарқалаётгани Ўзбекистонга ҳам бегона эмас. Иқтисодиётимиз оғир аҳволга тушиб қолишини истамасак, карантин чораларига бирдек риоя қилишимиз, беҳуда санқимаслигимиз, берилаётган тавсияларга риоя қилишимиз шарт.


Ўзбекистонда коронавирус: янги ҳолатлар ва соғайиш кўрсаткичи\nСутка давомида 208 кишида коронавирус аниқланди, Ўзбекистонда коронавирус инфекцияси қайд этилганлар сони 70 038 нафарни ташкил қилмоқда.\nЖанубий Кореяда йилига 150 миллион доза "Спутника V" вакцинаси ишлаб чиқарилади\nБир сутка давомида 208 кишида коронавирус аниқланди, Ўзбекистонда коронавирус инфекцияси қайд этилганлар сони 70 038 нафарни ташкил қилмоқда.\nЯнги касалланиш ҳолатларининг: 1 нафари Қорақалпоғистон Республикасида, 5 нафари Андижон вилоятида, 6 нафари Навоий вилоятида, 7 нафари Жиззах вилоятида, 5 нафари Қашқадарё вилоятида, 6 нафари Наманган вилоятида, 2 нафари Сурхондарё вилоятида, 13 нафари Cирдарё вилоятида, 10 нафари Хоразм вилоятида, 5 нафари Фарғона вилоятида, 63 нафари Тошкент вилоятида, 85 нафари Тошкент шаҳрида коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган..\nБугуннинг ўзида 223 нафар бемор тузалиб, ўз уйларига кузатилди. Республика бўйлаб жами соғайганлар сони 67 315 нафарга етди. Соғайиш кўрсаткичи 96 фоизга етди.\nЎзбекистонда жами 597 киши пандемия қурбони бўлди.


Маслахат 40 — Dilkashradio.com\nАссалому алайкум хурматли радио тингловчи мухлислар. Яна эфирда маслахат эшттиришимиз. Албатта биз кимлардандир маслахат олишимиз, келажагимиз учун мухим. Келажкда шу кимдандир олган маслахатимиз асосида хаёт кечиришимиз хам хар биримиз учун мухим. Албатта агар шу маслахат биз учун фойдали бўлса ёки бошқачароқ айтадиган бўлсак тўғри маслахат бўлса. Келинг бугун хам хаётимизда тез тез учраб турадиган айрим нарсалар хақида сизларга маслахат берсак. Маслахатимизга аниқлик киритиш учун бир соволни кўндаланг қўяйлик.\nАгар биз атрофимиздаги кишиларни севишимиз керак бўлса, айрим кишилардан узоқроқ бўлишимиз керакми? Келинг бугун сизлар билан шу мавзу бўйича гаплашайлик. Бу саволимизга бир гап билан жавоб бериш мумкин. Лекин бу жавоб кўпчилигимизни қониқтирмаслиги анниқ. Шунинг учун хам саволга атрофлича жавоб беришга харакат қиламиз. Албатта Яратувчимиз бизларни хар бир инсонга нисбатан мехрибон бўлишимизни ва хаммани севишимизни хохлайди. Лекин бу дегани биз хамма билан дўст ёки яқин бўлишимиз керак дегани эмас. Сабаби айрим инсонлар бизларга ёмон ўрнак бўлиши хам мумкин.\nШундай инсонлар билан кўплаб авқтимизни ўтқазадиган бўлсак тез орада биз хам шундай ишларни қилишимиз мумкин ва хаётимизда қандайдир муаммолар пайдо бўлиши хам анниқ. Агар биз ўзимизда бўлган яхши томонларимизни кимгадир ўрнак қилиб кўрсата олсак. Бу албатта кимнидир ўзгаришига сабаб бўлиши хам мумкин. Шунинг учун айрим кишилар учун уларни хаётлари, фикрлари ўзгариши учун бизлар хам харакат қилиб кўришимиз керак. Лекин шу ерда жуда хам эхтиёт бўлишингизни сизларга маслахат берган бўлар эдик. Айрим пайтларда сиз ўзингизни яхши томонларингизни ўнга ўргатаман деб, у кишининг ёмон томонларини ўзингизга олиб қолманг.\nАгар унинг ёмон томонлари сизга таъсир қилаётганини сезсангиз у билан алоқани узганингиз маъқулроқдир деб ўйлаймиз. Албатта у киши сизни қандайдир жойларга таклиф қилиши мумкин. Ёки сизга нималарнидир таътиб кўришни айтиши мумкин. Шундай пайтларда сиз ўзингиздаги бўлган куч ва маслахатларинигиз орқали у кишига ёрдам беришингиз мумкин. Агар қандай йўл тутишни билмасангиз ўзингиздан катта кишилардан хам маслахат олишингиз мумкин. Чунки халқимизда бир ажойиб мақол бор. “ Қари билганини пари билмас”. Айрим пайтларда кўп кишилар бундай одамлардан узоқлашишни маслахат беришади. Агар сизга юрагингиз хам шундай деса яхшиси ундай инсонлардан узоқлашганингиз маъқул. Лекин иложи борича хамма инсонларга ёрдам беришга харакат қилишимиз керак. Ўйлаймизки бугунги маслахатларимиз орқали хар биримиз ўзимизга тегишли хулосани оламиз. Шунинг билан азизлар бугунги эшттиришимиз хам ўз нихоясига етди хайр саломат бўлинглар.\nАзоб–уқубатлар борасида муқаддас китоб нима дейди 2 қисм\nЭгалик ҳуқуқи 01


Сочида ШҲТлик ҳукумат раҳбарлари йиғилди, Ўзбекистонда бу ҳақда хабар берилмади. Сабаб - у ерда Абдулла Арип борлиги! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:31 - Сочида ШҲТлик ҳукумат раҳбарлари йиғилди, Ўзбекистонда бу ҳақда хабар берилмади. Сабаб - у ерда Абдулла Арип борлиги!\nКеча Сочида 2018 йили Россияда бўладиган жаҳон футбол чемпионати қанташчиларини гуруҳларга бўлиш маросими бўлгани учун бўлса керак, айнан шу шаҳарда ўтказилаётган Шанхай Ҳамкорлик Ташкилоти ҳукумат раҳбарларининг йиғилиши эътибордан четроқда қолди. Ўзбекистон оммавий ахборот воситалари бу ҳақда хабар ҳам бермадилар. Сабаби ҳам аниқ. Ҳаромий Ислом Карим замонида бечора Бош вазир Шавкат Мирзиёнинг исми ҳукумат мажлислари ҳақидаги хабарларда ҳам берилмасди. Расмини-ку бутунлай кўрсатишмасди.\nСочидаги йиғилишда ҳозирги Бош вазир Абдулла Орип қатнашаётгани учун, биздан бошқа ҳеч ким йиғилиш ҳақида, балки, ҳеч қандай хабар ҳам бермаса керак.\nХуллас, кеча бу йиғилиш Хитой, Россия, Ўзбекистон, Қозоғистон, Покистон, Қирғизистон, Тожикистон ҳукумати раҳбарлари ва Ҳиндистон Ташқи Ишлар Вазири иштирокида бўлиб ўтди. У ерда ташкилотга аъзо мамлакатлар ўртасида эркин савдо зонаси яратишдан тортиб, терроризмга (табиий, очиқча айтилмаса ҳам, гап ислом терроризми ҳақида кетмоқда) қарши биргаликда курашиш каби масалалар кўрилибди. Биронта жиддий қарор қабул қилингани ҳақида ҳеч қандай маълумот ҳам йўқ.\nШу сабабли, биз ҳам бу хабарчага Хитойнинг Синхуа Агентлигидан олинган расмни қўйиш билан чекланамиз. Муҳим бўлгани – у ерда Шавкат Мирзиёнинг соясида кўринмайдиган Абдулла Арипнинг борлиги. Уни танимайдиганлар учун айтиш керак, бечора Абдулла Арип расмда ўнгдан иккинчи.


Хива миноралари ёхуд асрлар қаъридаги синоат – HURRIYAT\nХива миноралари ёхуд асрлар қаъридаги синоат\n3 oy oldin Behzod 281\nҚадимий Хивадаги кўҳна обидаларни минораларсиз тасаввур этиш қийин. Агарки, дунёга машҳур минораларни хаёлан йўқ дея тасаввур қилсангиз, шаҳар қиёфаси нақадар ғариб ва кўримсиз бўлиб қолганлигини кўришингиз мумкин… Хива минораларининг кўплиги ва уларнинг чиройи, юртнинг қудрати, бойлигини намойиш қилиб, қалъа атрофининг доимий кузатуви билан душманни қўрқувга солган.\nМинора сўзи араб тилида — маёқ, машъал маъноларини билдиради. Ислом дини мамлакатларида миноралар масжид ва мадрасалар ёнида барпо этилиб, унда мусулмонлар намозга чорланган.\nБироқ ислом дини Хоразмга кириб келмасидан ҳам олдиноқ воҳада миноралар бўлган ва улар карвонлар учун “маёқ” вазифасини ўтаган. Бепоён қумликлар бағрида фақат минора-маёқ барпо этилибгина қолмай, улар ёнида қудуқ-сардобалар ҳам қазилган.\nИслом дини кириб келганидан сўнг эса миноралар масжидлар ёнида бунёд этилган ва мусулмонларни намозга чорлаш вазифасини бажарган.\nМашҳур наққош Абдулла Болтаев ўзининг Хива обидаларининг қурилишига бағишланган китобида минораларнинг бунёд этилиши бўйича ҳам ўзининг устозларидан ўрганганлари асосида ёзиб кетган. Асарда бу ҳақида шундай фикрлар бор: “минорани бунёд этишда уста энг биринчи бўлиб миноранинг эгасидан сўрайди. Яъни, миноранинг баландлиги, узунлиги қанча метр бўлажагини билиб, шунга қараб минора солинажак ерини 5-6 метр чуқурлигида қазиб тупроқларини олиб ташлайди ва пойдеворини яхшилаб оҳак ва цемент билан янги ғиштдан ишлаб чиқади. Минора ер юзасига етганида минора қанча метр бўлишини билиб, шунга қараб юмалоқлаб фарёр билан ишлайди. Ер юзига чиқиб бир метр ўргандан сўнг, қора қоғоз (сув ўтмас смолали қалин картон) ёки мум ҳам мармар қўяди. Миноранинг ғиштларига сайқал бериб ишлайди. Минорани режа бўйича ишлаш учун катта майдонда қозиқ қоқиб, қора ип боғлаб миноранинг тагини 8 метр, учини 6 метр қилиб, узунини ҳам 60-70 метр қилиб ипни қозиққа боғлайди. Устани ўзи юқори ерда ипни кўринишига қараб, уста кўзи (тажриба, билими) билан қарайди…”.\nМинора қуришда, аввало, мўлжалланган жой бир неча метр чуқурликда ва кенгликда қазилар, тагзаминда то ернинг устки қатламигача катта-катта тоғ тошлари териб чиқилар ва булар “тирноқ” деб аталиб, ҳар томондан камида 20-30 метрлар масофадан ўраб келиниб, ер устига етгач, бирлаштирилганича яхлит ҳолга келтирилган.\nШундан кейингина бир текис ғиштлардан минора қурила бошланган. Миноранинг ҳар 30-40 сантиметрида қаттиқ ўзакли ёғоч (кўпинча қайрағоч дарахти)дан зинапоялар қўйилган. Бу зинапоялар минора деворини мустаҳкамлаш учун ҳам хизмат қилган.\nМиноранинг баландлиги ошган сари баланд ёғочлардан ҳавозалар қўйилиб, тевараги одамлар кўзи тушмаслиги учун қамиш чипталар-чийлар билан ўралган. Ғиштни фақат бир кишигина ўлчовларга асосланиб терган. Анъанага кўра, устанинг исми миноранинг бунёдкори сифатида пештоқига албатта ёзиб қолдирилган.\nТарихий манбаларда қайд этилишича, ХХ аср бошларида Хивадаги ҳар бир масжид ва мадраса ёнида минора бўлиб, улар сони 7 тани ташкил қилган. Афсуски, уларнинг аксарияти вақт ўтиши билан емирилган бўлса, яна айримлари собиқ шўролар томонидан йўқ қилиб юборилади.\nҲозирги кунда Хивада атиги 12 та минора сақланиб қолган. Улар қуйидагилар:\n1. Масжиди жоме минораси.\n2. Исломхўжа минораси.\n3. Тўрт шоҳбоз минораси.\n4. Кўк-Муҳаммад Аминхон минораси.\n5. Саййид Ниёз Шоликорбой минораси.\n6. Тўра Мурод тўра минораси.\n7. Полвон қори минораси.\n8. Абдол бобо минораси.\n9. Кабутархона минораси.\n10. Чилла авлиё минораси.\n11. Муҳаммад маҳрам минораси.\n12. Бикажон бика минораси.\nУлар турли даврларда турлича услуб ва кўринишда бунёд этилган бўлиб, баландлиги ҳам ҳар хил. Тарихий қўлёзмаларда уларнинг ким томонидан ва қачон қурилгани ҳақида аниқ сана ва маълумотлар бўлса-да, халқ оғзаки ижоди намуналарида миноралар қурилиши билан боғлиқ кўплаб ривоятлар мавжуд.\nЭътиборлиси шундаки, миноралар ноёб меъморий ёдгорлик сифатида ҳанузгача кўрку тароватини кўз-кўз қилиб, қуёшнинг заррин нурларида жилоланиб турганига қарамай кимёгар, муҳандис ва олимлар минораларга зийнатланган ғишту тошлар, турли ранглар таркибини тўла аниқлай олмаяптилар. Хусусан, 1908-1910 йилларда қурилган, узунлиги 57 метр бўлган Исломхўжа минорасига феруза, ложувард, оқ, сариқ ва кумуш рангли сопол ғиштлар ишлатилган. Айрим олимлар минораларга ишлатилган қоришма тупроқ хорижий давлатлардан келтирилган десалар, баъзилари ўша тупроқ бия сутига қорилган, қир ва адирларда ўсадиган доривор ўсимликлар қайнатилиб, уларнинг сувига лой қорилган ва махсус хумбузларда уч ой пишитилган, дея тахмин қиладилар.\nҚисқаси, қурилган давридан ҳозиргача тарихнинг тилсиз гувоҳи бўлиб, пардоздан чиққан санъат асаридай ўтмиш аждодларимиз маҳоратини оламга намойиш этаётган ноёб меъморий обидалар ҳозирги кунда ҳам шаҳарларнинг кўрку тароватидир, десак хато қилмаган бўламиз. Афсуски, собиқ шўро мафкурасининг қаттоллиги оқибатида 1930-50 йилларда Хоразм воҳасида мавжуд бўлган қуйидаги миноралар бутунлай йўқ қилиб юборилади:\n1. Поянда минораси.\n2. Абдукарим оқсоқол минораси.\n3. Боғча,Иброҳим хўжа минораси.\n4. Мусофирхона минораси.\n5. Муҳаммад Раҳимхон 2 минораси.\nХуллас, миноралар — тарих. Улар бугун Хивага борган ҳар бир сайёҳга ўзининг виқор ва салобатини намойиш этиб турибди.\nPrevious “Алпомиш” — афсона эмас!


Кумуш РАЗЗОҚОВА Автоҳалокатдан сўнг оёққа туришим қийин кечяпти - 5 Декабря 2013 - SHERLAR.BIZ - ENG YANGI SHERLAR 2018 2019\nSHERLAR.BIZ Dushanba, 25.10.2021, 14:21\nГлавная » 2013 » Dekabr » 5 » Кумуш РАЗЗОҚОВА Автоҳалокатдан сўнг оёққа туришим қийин кечяпти\nКумуш РАЗЗОҚОВА Автоҳалокатдан сўнг оёққа туришим қийин кечяпти\nҲар бир авлод ўз даврининг порлаб чиққан хонандалари қўшиқларини тинглаб улғаяди.У хонишлар ёшлик даврларимиздаги ширин онларни хотирлашга ёрдам беради. Бу жараён янада тугал манзара касб этиши учун "Ретро” лойиҳасини тақдим этишга аҳд қилдик. Саҳифа қаҳрамонининг хотиралари билан танишиш баробарида, бугунги кунда нималар билан банд эканини билишга ҳам муваффақ бўласиз!..\n"Одамларни алдай олмасдим”\nмансуб эди. Оилада учта қизмиз, жиянларим бор. Жуда оғир-босиқ қиз бўлганим сабаб, онам мендан сира хавотир олмаган экан. Чунки, қачон қарама нималарнидир хаёл суриб ўтирардим-да (кулади)! Опаларим эса, жудашўх бўлишган. Кўчага чиқиб, кимнидир боши ёрилгани ё қўли синганига гувох бўлардим. Ўша вақтлари тунги иккигача дарс тайёрласам ҳам менга қўриқчи керак бўлмаган. Чунки, доим масъулиятни ҳис қилардим. Одамларни алдай олмасдим, ҳатто ўз фойдам учун ҳам!\n"Оддий эълон ҳам инсон ҳаётиниўзгартириб юбориши мумкин!”\nБуни ўз ҳаётим мисолида айтишим мумкин. Аслида болаликдан кимё фанига жуда қизиқардим. Шунинг учун ҳам мактабни тамомлагач, кимё факультетига ҳужжат топшириш учун борганман. У ерда асосий фанлардан бири физика эканлигини кўриб, тўғриси қўрққанман. Имтиҳонданўта олишимга кўзим етмагани сабаб, изимга қайтганман. Йўлда бир эълонга кўзим тушиб қолган. Бир қарашда жуда оддий, кўримсиз эълон: "Ўзбекконцерт ҳаваскорларни танловга таклиф этади!” Мусиқага ҳам қизиқишим баланд бўлгани учун ҳинд қўшиқларини ёддан билардим. Ҳатто мактабда танаффус вақти қизларни йиғиб олиб, билганларимни куйлаб берардим. Қизлар ҳам "Фалон фильмдаги қўшиқни куйлаб бер”, дейишарди (кулади). Қисқаси, қўшиқ жони-дилимэди! Биласизми, телевизорда кўрган хонандаларимнинг бари ҳойна-ҳой уч мароталаб консерваторияни битирган, деб ўйлардим негадир. Шу боис, болаликдаги хонанда бўлиш орзуим гўё амалга ошмайдигандек туюларди.\nЭълондаги диққатимни тортган нарса бу — танловда мусиқий билимга эга бўлиш шарт эмасди.\nТанловга борганимда Ботир Зокиров ва қатор машҳур бастакорлар, режиссёрлар ўтиришганди. Ўша манзара ҳали-ҳануз кўз ўнгимда — кичкина саҳнада битта микрофон ва фортепиано турарди. Назаримда уларга ҳам рус, ҳам ўзбек тилида эркин қўшиқ куйлай олишим ёққан. "Ишқдаги ишқ” фильмидан саундтрек ҳамда "Ялла” гуруҳининг собиқ аъзоси Наргиз Бойхонова репуртуаридан ўрин олган "Сен бўлмасанг ёнимда” қўшиқларини ижро этганман.\nҲакамлар ҳайъати келишиб, қизлардан иборат ансамбль тузишга келишишган. Чунки, у вақтлар қизлардан ташкил топган гуруҳлар урфга кирган эди. "Ялла” ва "Наво” гуруҳлари сўзим исботи. Аммо, иккиси ҳам асосан йигитлар гуруҳи эди. Қисқаси, танловда\nтўрта қизни саралаб олишди. Иккитаси рус миллатига мансуб — Алла, Наташа, Навоийдан келган грек миллатига мансуб Мила ва мен. Аввалига "Садо” гуруҳи бўлиб фаолият бошладик. Халқ йўлида ижро этиладиган қўшиқ ва лапарларни куйлардик. 1981 йил Ялтада ўтказилган халқаро мусиқий танловда биринчиликни қўлга киритганмиз. Мазкур дастурда яккахон ижролар ҳам концерт репертуаридан ўрин олганди. Лекин, негадир мен яккахон ижродан қўрқардим, ўз овозимга ишонмасдим. Сабабини тушунмайман...\nАммо, 1983 йили "Водиллик келин” фильмига қўшиқларни ижро этишга таклиф этишган. Уч-тўртта қўшиқлар орасида "Унутма мени” қўшиғи ҳам бор эди. Ушбу қўшиқнинг илк ўзбекча талқинини мен куйлаганман\n"Мен сени ҳеч кимгабермайман!”\nқўшиғим мухлислар томонидан илиқ кутиб олинган. Масалан, "Мен сени ҳеч кимга бермайман”. Мусиқий раҳбарим "Шу қўшиқ ҳақиқий аншлаг бўлади”, деганида фикрини рад этганман. Чунки, менга енгил-елпи қўшиқдек туюлган. "Ёмғир ёғди” номли қўшиқни ёзамиз, деб оёқ тираб туриб олганман. Қисқаси, кўп тортишганмиз. Вақт ўтгач, "Мен сени ҳеч кимга бермайман” қўшиғи машҳурроқ бўлганини англадим.\n"Энг катта орзуим - тезроқ оёққа туриш!”\nМен учун сўнгги унутилмас воқеа бу — автоҳалокатга учраганим бўлди. Ўша мудҳиш воқеанинг маълум сониялари тез-тез кўз олдимдан ўтади. Оёққа туриш жараёни ҳам қийин кечди. Чунки, икки ой юролмай қолдим. Бу ҳам жисмоний, ҳам руҳий азоб берарди. Аёл кишиман, ахир! Ҳозир анча яхшиман. Мустақил қадам ташлай оляпман. Лекин, ҳали ҳам баланд пошнали оёқ кийим кия олмаяпман. Аёл киши учун бу ёқимсиз вазият!\nЁзда-ку у қадар билинмайди, аммо, совуқ кунларда... Шунинг учун кўчага кам чиқяпман. Айни кунлардаги энг катта орзуим тезроқ оёққа туриш! Санъаткор аёл ҳамиша гўзал ва кўзни қувнатадиган бўлиши лозим.\n"Ўз-ўзимни такрорлашни истамайман!”\n"Нега ижод қолишдан тўхтадингиз?” деган саволга кўп дуч келаман. Ижодимда янги қўшиқлар бисёр. Ҳали томошабинларга тақдим этишга ҳам улгурмаганман. Лекин, қаерга бормай, эски қўшиқларимни сўрашади.\n"Ялла” гуруҳи яккахони Фаррух Зокировнинг ҳазиломуз гапи бор: "Агар доим эски қўшиғингни\nсўрашса, янги қўшиқ ёзишдан нима наф? Янги қўшиқни эски қўшиғи йўқлар ёзишсин!” Бу аввалги ижодим билан фаолиятимни давом эттираман, дегани эмас. Ахир ижод — яратмоқ, дегани. Янги қўшиқсиз санъаткор, сувсиз қолган балиқдек гап!\nИжодкор изланишдан тўхтамаслиги керак. Биласизми, балки, янги қўшиқларимнинг даражаси\nтанаффусга яна бир сабаб, мавзу танлашда қийналаман. Ўз-ўзимни такрорлашни истамайман!\n"Хотираларим мен учун қадрли!”\nҲаётнинг ҳар бир палласи унутилмас бўлиши керак! Ҳаётимда бундай онлар кўп. Саҳнага чиққан илк пайтларимни кўп эслайман. Болалигимда телевизорда чиройли кийинган санъаткорларни кўриб, уларга ҳавас қилардим. Ўшанда қачондир мен ҳам саҳнада ўз ижодимни тақдим этишим, сеҳрли оламга тушиб қолишим ва у менинг ҳаётим мазмунига айланиши етти ухлаб тушимга кирмаган. Агар ортга қарасам, ҳаётимни тўлдириб турган кўплаб учқунларни кўришим мумкин. Тўғри, ҳаммаси ҳам ширин хотираларни туҳфа этмас, аммо, барибир улар мен учун қадрли! Айнан ўша воқеалар сабаб, улғайдим, ўз устимда ишладим ва халқ орасида Кумуш Раззоқова, деган ном билан танилдим.\n"Машҳур қўшиқларимда ҳамкамчиликлар бор”\nКатегория: Shou biznes olami | Просмотров: 720 | | Теги: Кумуш РАЗЗОҚОВА Автоҳалокатдан сўнг | Рейтинг: 0.0/0


МУТААССИБЛИК ИЛЛАТИНИНГ ЗАРАРИ — Zamaxshariy.uz\nМУТААССИБЛИК ИЛЛАТИНИНГ ЗАРАРИ\nДиний мутаассиб оқимлардан ёшларни ҳимоя қилиш учун, энг аввало уларга кириб қолиш сабабларини англаб олмоқ даркор. Кўпинча ҳаётда ўз ўрнини топа олмаслик натижасида юзага келадиган бўшлиқ сабабли руҳий тушкунлик ҳолатдаги кишилар тезроқ берилади. Чунки диний радикал (мутаассиб) оқимлар ўз таълимотларини кишилардаги ҳаётий эҳтиёжларини инобатга олган ҳолда, жуда бир жозибадор, инсонпарвар қилиб кўрсатишга уринади.\nУлар асосан оилавий ҳаёт ва меҳнат фаолияти жараёнида кучли руҳий эзилиши, оиладан ажралиши, ишсиз қолиши каби ҳаётий ҳодисалар ва тушкунлик, умидсизликка берилиши натижасида уларга кириб қолишга сабаб бўлади. Ундан ташқари, ҳақиқий эътиқод қилувчилар маънавий – маърифий чанқоқлигини яшаётган жойда ва ишлаётган жамоаларида маънавий эҳтиёж ва интилишини қондирмаслик омиллари, шунингдек руҳий касалликлари туфайли, радикал диний оқимларда ўзининг ҳаётдаги ўрнини топгандек ҳис қилиши ҳам сабаб бўлади. Бундан ташқари, ёшларда ҳаётий тажриба, шукроналик, сабр-тоқат етишмаслиги, соддадиллиги ёки атрофдаги содир бўлаётган адолатсизликларни кўриб, уларга нисбатан нафрат ўйғониши ҳам диний мутаассиблик йўлига киришига сабаб бўлади. Мутаассиб оқимларга жалб қилиш усуллари жуда бир устакорлик, маккорлик, кузатувчанлик усулларида амалга оширилади. Масалан, қизиқаётган шахсни илиқ муносабат, диққат эътибор ва ғамҳўрлик билан кутиб олади. Бу оқимнинг бўлажак аъзоси сифатида шахсга иқтисодий ёрдам, бахт, эркинлик, билим олиш учун ҳамма имкониятлар ваъда қилинади. Ундан кейин иккинчи босқичда сизга билим бериш, машқ қилдириш, янги аъзоларини топиш каби ишлар билан банд қилинади. Аъзоликка жалб қилишнинг учинчи босқичида жамиятдаги мавжуд сиёсат ва олиб борилаётган ишлар эскирган деб ҳисоблаб, оила ва давлат шу эски бошқарув усуларидан қутулишга нажот кутаяпти деб, сиз жамиятдаги эҳтиёжларни қондирувчи етакчи шахс бўлишингиз керак деб миясига сингдирилади. Оқимларга жалб килишнинг кейинги босқичларида шахс бутунлай шу мутаассиб оқимга боғланиб қолиб, оиладан, жамиятдан ажратиб олинади. Унга қилинган сарф-харажатлар таъсирида, гуруҳга ҳақиқий аъзо бўлиб қолиб, ўргатаётган ўқитувчисига бутунлай бўйсуниш ҳисси ўйғонади, фанатик бўлиб қолади. Ана шундай ҳолга келиб қолганлардан террорчилик ҳаракатларини амалга оширишда фойдаланадилар.\nИроқ ва Сурия давлатларида “ИШИД” деб аталган, экстремистик гуруҳлар томонидан содир этилган террористик воқеалар диний экстремизм нақадар ҳавфли эканлигини, у ўз мақсадига эришиш йўлида ҳар қандай иғволардан бегуноҳ минглаб кишиларнинг қонини тўкиб, адашган ёшларнинг онгини заҳарлаб, уларни ўз ота-оналарига, опа-сингил, ака-укаларига, халқига ва Ватанига қарши қўйишдан тоймаслигини кўрсатди. Бу воқеалар биздан огоҳликни янада кўчайтиришни талаб қилади.\nЁшларимизни шундай экстремизм «қармоғи»га илиниб қолмаслиги учун динни ниқоб қилиб олган ёвуз ғояларнинг моҳиятини, хусусиятларини, жалб қилиш усулларини очиб беришимиз, уларни шу йўлларга кириб кетишдан сақлаш ҳар биримизнинг муқаддас бурчимиз бўлиши керак. Бу эса терроризмга қарши курашдаги асосий самарали усуллардан биридир. Ёшларимиз онгини заҳарлашга қаратилган радикал гуруҳлардан ҳимоя қилишнинг яна бир йўли, халқимиз қадриятларини тиклаб, ўзликни англаш ҳиссини ўйғотиш орқали маънавий сарчашмаларимизга, унинг илдизларига қайтиб, Ватанга, миллатга садокат руҳида тарбиялаш лозим. Чунки, миллий ва диний қадриятларимиз, ёш авлодни Ватанга муҳаббат, аждодларга ҳурмат, зўравонликка нафрат руҳида тарбияловчи, уларни эзгулик ва бунёдкорликка ундовчи битмас-туганмас маънавий манбадир.\nPrevious Post:ЖОХИЛИЯТГА ЮЗ БУРГАНЛАР\nNext Post:Шу кунларда дуога кўл очайлик


фармон - xabar.uz\nПрезидент фармони билан Қорақалпоғистонда 3 июлдан 2 августгача фавқулодда ҳолат жорий этилиб, бир қатор чора ва вақтинчалик чекловлар ўрнатилди.\nПрезидент томонидан «Ўзбекистон Республикасининг сейсмик хавфсизлигини таъминлаш тизимини янада такомиллаштириш чора-тадбирлари тўғрисида»ги ПФ-144-сон Фармон имзоланди.\nПрезидентнинг «Истеъмол бозорларида нархлар барқарорлигини таъминлашга ва монополияга қарши чораларнинг таъсирчанлигини оширишга доир қўшимча чора-тадбирлар тўғрисида»ги фармони қабул қилинди.\n2022 йил 1 июндан бошлаб бюджет ташкилотлари ходимларининг иш ҳақи ҳамда стипендиялар миқдори 12 фоизга оширилади.\nЎзбекистон Республикаси ҳудудида доимий яшаш жойига эга бўлмаган хорижий фуқаролар ҳамда фуқаролиги бўлмаган шахслардан даволаш муассасалари томонидан ундириладиган туристик (меҳмонхона) йиғим бекор қилинади.\nАфв этилган шахсларнинг 4 нафари асосий жазодан тўлиқ озод этилди.\nТошкент вилоятида яшовчи, 1964 ва 1970 йилларда туғилган икки нафар шахс тадбиркорлик билан шуғулланмоқчи бўлган фуқаронинг ишончига кирган.\nЎқитувчиларга 50 фоизгача солиқ имтиёзи берилиши мумкин\nПрезидентнинг «2022 – 2026 йилларда Халқ таълими тизимини ривожлантиришнинг Миллий дастурини тасдиқлаш тўғрисида»ги Фармони лойиҳаси эълон қилинди.\nПрезидент фармони билан фаол хотин-қизлар мукофотланди (тўлиқ рўйхат)\n8 Март – Халқаро Хотин-қизлар куни муносабати билан мукофотлаш тўғрисида Ўзбекистон Республикаси Президентининг фармони эълон қилинди.


Шимолий Корея Америка базасига ҳужум қилмоқчи - BBC News O'zbek\nШимолий Корея Америка базасига ҳужум қилмоқчи\nШимолий Корея раҳбарлари\nШимолий Корея Американинг Тинч океани ҳафзасидаги Гуам ҳарбий базасини ракета ҳужумига тутиш масаласини кўриб чиқмоқда.\nБу ҳақда давлат матбуоти хабар қилган.\nАҚШ президенти Доналд Трамп сал аввалроқ Шимолий Кореяга "ғазаб ва оловли ҳужум" билан таҳдид қилганди.\nГуамдаги АҚШ базаси\nГуамда АҚШнинг бомбардимончи учоқлари жойлашган.\nШимолий Корея АҚШга ҳам етиб борадиган ракетасини синади\nИкки давлат ўртасидаги сўнгги айтишувлар зиддият кучайганидан дарак бермоқда.\nБМТнинг Шимолий Кореяга яқинда жорий қилган жазо чоралари бу давлат томонидан "мустақиллигимизга зўравон тарзда дахл қилиш", деб таърифланган ва АҚШга бу "қимматга тушишини" айтганди.\nШимолий Корея АҚШга ҳам етиб борадиган илк ракетасини синаган\nШимолий Корея биринчи қитъалараро баллистик ракетасини муваффақиятли синаганини айтмоқда. "Хвасон-14" бемалол АҚШ ҳудудигача етиб боради. Ким Чен Ин дунёнинг истаган нуқтасини уришини айтмоқда.\nЎзбекистон, Коронавирус: бу гал ёрдамлар ҳақиқий муҳтожларга етиб борадими?\nЎзбекистон ҳам коронавирус тарқалиши олдини олиш мақсадидаги иккинчи карантинни жорий этди, бундай шароитда фақат бугун ишлаб топган нонини еб кун ўтказадиган оилалар оғир аҳволга тушиб қолиши аниқ ва биринчи карантинда ёрдамлар ўз эгаларига етиб бормаган ҳоллар кўп бўлди.\nСардоба фожиаси: Мелисалар шикоят қилсанг, карантинга тиқамиз деяпти\nСардоба фожиаси туфайли уйи талафот кўрганини айтган Оқ олтин туманидан Феруза Ҳакимова ва Наргиза Рўзимуродова Би-би-си билан суҳбатда маҳаллий ҳокимият уларнинг муаммосига ҳеч қандай эътибор бермаётгани, оқибатда, бир қанча маҳаллалардаги аҳолининг кўпгина қисми пойдевори ва деворлари ёрилиб кетган уйларда ҳаётидан хавфсираб яшаётганини даъво қилади.\nҚирғизистонлик таниқли уламо Чубақ ҳожи Жалилов вафот этди


Ўзбекистонда илк бор шифокорлар ўртасида халқаро турнир ўтказилади\n20 Мар 2019 2056\n“Doctors Community Cup – Tashkent – 2019” халқаро турнири соғлиқни сақлаш муассасалари тиббиёт ходимлари ўртасида соғлом турмуш тарзини тарғиб қилиш, шифокорлар ўртасида миллионлар ўйини бўлган футболни оммалаштириш, дунё ҳамжамияти шифокорлари ўртасида юртимиз шифокорларининг обрўси ва имиджини ошириш, чет эллик шифокорларга юртимизнинг диққатга сазовор жойлари ва туристик салоҳиятини намойиш қилиш мақсадида ташкил этилмоқда.\nАйтиш жоизки, Россия жамоаси 40 ва ундан катта ёшдаги шифокорлар билан юртимизга ташриф буюради. Шу сабабли ҳам мазкур ёш тоифасида Ўзбекистон-2 терма жамоаси ҳам иштирок этади. Шу тариқа нуфузли мусобақада жами 8 та жамоа қатнашади.\nЭслатиб ўтамиз, мусобақанинг тантанали очилиш ва қуръа ташлаш маросими 25 март куни бўлиб ўтади. Унда Ўзбекистон, Қозоғистон, Қирғизистон, Тожикистон, Белорусь ва Украина жамоалари 2 та гуруҳга бўлинган ҳолда ўзаро курашади. Ўйинлар 11.00 ва 14.00да пойтахтимиздаги “Миллий ” ва “Жар” стадионларида ўтказилади. Россия ва Ўзбекистон-2 терма жамоалари эса гуруҳ баҳсларида иштирок этмайди. 29 март куни Плей-Офф ўйинлари, 30 март куни мусобақанинг ғолиб ва совриндорлари аниқланади. Турнирнинг тантанали ёпилиш маросими соат 17.00 да бўлиб ўтади.\nТадбир доирасида меҳмон жамоаларнинг Самарқанд шаҳрига саёҳатини ташкил қилиш орқали уларга юртимизнинг туристик салоҳияти ва имкониятларини кенг намойиш қилиш режалаштирилган.


Қарияларни эъзозлаган халқ ардоқли\n“Сайрам” музейи жамоаси ва Қоратов туман ўзбек этномаданият бирлашмаси ташаббуси билан Сайрамдаги “Наврўз” истироҳат боғида эл ардоғидаги ёзувчи, шоир ва кўп қиррали ижодкор Ҳавазмат Қўчқоровнинг 70 ёшга тўлиши муносабати билан ижодий кеча уюштирилди.\nТадбирга шоирнинг оила аъзолари, дўст-ёрлари, ижодий жамоалар ва узоқ-яқиндан келган шоир ҳамда ижодкорлар жамланганди. Сухандон қизлар Аваз Қўзи ва турмуш ўртоғи Раҳимани давра тўрига таклиф этишди, савол-жавоб ҳазил-мутойиба, кулгига уланиб кетди.\nДаврага М. Маметова номли мактаб ўқувчилари чиқиб, шоирнинг шеърларини завқ билан ўқишди. “Жанубий Қозоғистон” вилоят ижтимоий-сиёсий газетаси бош муҳаррири Алишер Сотиволдиев тилакларини изҳор этиб, совғаларини тақдим этди, устози Аваз Қўзи билан учрашувларда бўлган қизиқарли воқеаларни эслаб, кечанинг файзини оширди.\nСўз навбати оқсоқол Турсунхўжа Хонхўжаевга берилди. У ҳам ўқитувчи бўлиб ишлаган вақтини эслади. Шоирга устозлик қилганини айтиб, ўша вақтларда “яхшиямки, бир шапати урибман, агар икки шапати урганимда бундан ҳам улкан ютуққа эга бўлардинг”, деб яна аския қилди. Ҳамма қотиб кулди. Отахон шогирдини қутлаб, тўнлар тақдим этди.\nТуркистон шаҳар “Турон” телевидениеси сухандони, Аваз Қўзининг шогирди Муҳаббат Аматоевага сўз берилганида у ҳам жўшиб, ўз ижод намуналарини ўқиб, устозини қутлаб, Раҳима опага ҳам совғалар топширди. Шоирнинг дўстлари қаторида “Шавкатли меҳнати учун” медали соҳиби, ҳушовоз хонанда Тўлқинжон Ҳасанов ҳамда Фаҳриддин Умаровнинг сайрамлик шогирди Толиббой Ниёзҳожиев ўзларининг дилтортар қўшиқлари билан барчани хушнуд этишди.\n“Чимкент” ижодий уюшмаси раиси Эркиной Султонова, “Исфижоб” ижодий уюшмаси раиси Пўлат Намоз, ижодкорлар Собир Шомурод, Муҳтарама Мирсодиқова, Каромат Режаметова, Дилафрўз Арзиметова, Мунаввара Собир қизи, Санобар Турсуметова, Халқаро Амир Темур хайрия жамғармаси раиси Абубакир Хонхўжаев, Султонработ қишлоғи ўзбек этномаданият бирлашмаси раиси Анормат Лочин, “Назира она” болалар боғчаси услубиятчиси ва ўзбек маданият маркази раиси ўринбосари Каримқул Тўлабоев, тадбиркорлар Маҳмуджон Асатоев, Абдуфаттоҳ Абдазимов, Маҳкамбой Тошпўлатовлар ва яна бир қанча ижодкорлар ўз тилакларини айтиб, шеърий номаларини ўқиб беришди.\nШоирнинг улфатларидан Ўктам Тошхўжаев, Деҳқонбой Сулаймонов, Турсимат Ирисметов ва яна бир қанча дўстларига сўз берилди. Ўктам ака шоирнинг бирга ўтган болалигини эслади. У қуртни қандай бўлишиб еганларини айтса, Деҳқонбой ака шоирнинг ўсмирлигини эслаб, “каскадёр”, деб мақтади.\nШоирнинг сайрамлик ва қорамуртлик жиянлари ўз совғалари билан чиқиб, барча яхши тилакларини айтишди. Сўнг улар саҳнада ўзга эллардан келган рамзий меҳмонлар рақсларини намойиш этишди. Ҳинд эли вакиллари рақси, Мексика ва лўли ҳамда Араб рақслари ҳам барчага ёқди. Шоирнинг набираси Моҳинур ҳам дилтортар уйғур таронасига рақсга тушди. Рақс навбатига Каримқул Пўлатбоев шоирнинг ўзини таклиф этди. Улар Тўлқинжон Ҳасановнинг “Дилхирож” таронасига рақсга тушишди.\nСухандон қизлар, музей ходималари Малика Бойхўжа, Садоқат Ортиқметовалар ҳам кечанинг файзини ошириб, қўшиқ айтишди. “Жамолой она” боғчасидан Феруза Сидиқметова, театрдан Жамила Абдулҳасановалар ҳинд ва хоразмча рақслар ижро этишди.\nСўз навбати шу тадбирни уюштирган "Сайрам" тарихий музейи мудираси Меруерт Алимбековага берилди. У бундай тадбирлар олдинда ҳали кўплигини айтди.\nБарча набиралари ва ўғил-қизлари номидан ўғли, “Жанубий Қозоғистон” газетаси мухбири Хуршид Қўчқоров сўзга чиқди. Ўзининг яхши тилакларини айтиб, тадбирга якун ясади.\nСанжар ДАДАМЕТОВ, “Исфижоб” ижодий уюшмаси аъзоси, 2017-09-26, 10:23 189


Муаммо ҳал: Аёл ва эркакларда репродуктив бузилишлар, ожизлик, соч тўкилиши, семизлик ва ҳуснбузарлар - Daryo\n09:45, 25.03.2020 62737\nМуаммо ҳал: Аёл ва эркакларда репродуктив бузилишлар, ожизлик, соч тўкилиши, семизлик ва ҳуснбузарлар\nПандемия хавфи, албатта, ҳар бир инсонга энг биринчи ўринда соғлиқ энг катта бойлик эканини англашига имкон берган бўлса, ажаб эмас! Венс-cосметиcс бренди кўп йиллардан бери аёл ва эркакларнинг турли муаммоларида, хусусан, эркакларда жинсий ожизлик, аёлларда ҳайз муаммолари, аёл ва эркакларда семизлик, ҳуснбузар ва соч муаммоларида самарали ёрдам бериб келмоқда. Мақоламизда аввало аёллар, сўнг эркаклар муаммоларининг ечимлари бўйича сўз боради.\nАёллар муаммолари – барчасига ечим бор\nБазида аёл бўлишнинг ўзи муаммоларга тўла деб ўйлаб қоласан, киши. Сабаби оддий. Гўзал бўлиб юришни энг кўп истовчи ким – аёл! Шириндан-шакар фарзандлари бўлишини энг хоҳловчи ким – у ҳам аёл! Айни истакларга тўсқинлик қилувчи бир қанча касалликларда Венс-cосметиcс бренди ўзининг бир қанча ечимлари билан аёлларимиз дардларига малҳам бўла олади.\nBeauty Fatimah — оғриқли ҳайз муаммоларига ечим\nBeauty Fatimah биологик фаол қўшимчаси қуйидаги муаммоларда ёрдам беради:\nқуйи тазда қон айланишини яхшилаш;\nэрта кечаётган климакс;\nжинсий органларнинг яллиғланиши;\nаёлнинг умумий аёллик нафосати.\nBeauty Fatimah аёл танасига ижобий таъсир кўрсатади. Препарат аёлларга аёллик назокати ва қарама-қарши жинс (турмуш ўртоғига) бўлган либидони кучайишида ёрдам беради. Бу аёл танасининг умумий тонусини қўллаб-қувватлайди ва кучайтиради. Препарат аёл танасининг иш қобилиятини яхшилайди ва иммунитетни оширади. Шунингдек, у терининг ҳолатини яхшилайди ва ажинларни силлиқлайди. Препарат аёл қоматини яхши ҳолатда сақлашда ёрдам беради.\nMinox 2 – Аёлларда тўкилган сочларнинг қайта тикланиш сири\nMINOX 2 — аёллар учун лосьон-спрей таркибида аёллар учун энг маъқул барча моддалар тўйинмаси мавжуд. Сочларни тўкилишини камайиши ва тўкилган сочларнинг қайта ўсишига ёрдамлашиш учун тавсия этилади.\nОйдай юзга эга бўлишда кўмак — Biokonдан 3 таси 1 да ва Белоснежная кожа\nBiokonдан 3 таси 1 да ювиниш воситаси ёғли теридан, ҳуснбузарлардан ва майда яллиғланишлардан халос бўлишга ёрдам беради. Ушбу ювиниш воситаси кундалик фойдаланиш учун қулай бўлиб, у юздаги пораларни осон тозалаш хусусиятига эга. Ушбу воситадан эрта билан ва кечки пайт ювинишда қўллаш орқали ҳамда ҳафтада бир марта маска усулида фойдаланиш мумкин.\nБелоснежная кожа оқартирувчи креми эса терини ёрқинлаштирувчи ва ҳимоя қилувчи кучли таъсирли кундузги кремлар оиласининг замонавий ечимидир. Унинг таркибидаги доривор ўсимликлар ва C витамини терининг тўқ пигменти шакллантиришни олдини олади. Самарали ултрабинафша филтрлари (SPF-20) терини ултрабинафша нурларидан ҳимоя қилади ва терида ҳар хил тўқ доғлар ва сепкилларнинг пайдо бўлишини олдини олади. Ушбу оқартирувчи крем терининг қаришини ҳам олдини олади. Белоснежная кожа оқартирувчи кремини Biokonдан 3 таси 1 да ювиниш воситаси билан бирга қўллаш тавсия этилади.\nЭркаклар муаммолари – биргаликда енгамиз\nЭркакнинг ҳам жинсий ожизлик, каллик каби ўзига хос нозик касалликлари борки, кучли жинс вакиллари бу каби касалликларга дучор бўлганларида ечим топа олмай бироз довдираб қоладилар. Ҳатто, бу дардни бировларга айтиш ҳам улар учун оғир.\nЖинсий заифлик муаммосими — Payong Ali бор!\nКаллик муаммоси халқаро муаммо — Minox 5 / Minox 10 ни синаб кўринг\nАндроген калликнинг асосий сабаблари гормонал бузилиш ҳисобланади: бу эркакларда тестостерон гормонлари билан боғлиқ бўлиб, бу ўз навбатида дигидротестероннинг ҳаддан ташқари кўп ишлаб чиқаришига таъсир қилади. ДҲТ (dihidrotestosteron) балоғат ёшидан бошлаб соч фолликулаларига таъсир қила бошлайди ва улар таъсирида ўрта ёшга қадар кўп эркаклар ўзларида соч тўкилишининг бир қанча белгилари намоён бўлганини сезишади.\nКалликни даволашда Minox 5 / Minox 10 лосьонларидан профилактик фойдаланишни бошланг ва одатий шампунингиз ўрнига кофеин экстрактли Biokon шампунидан фойдаланинг. Ўз тажрибамга таянган ҳолда айта оламанки, натижасини биринчи маротаба ювганингиздан бошлаб ҳис қила бошлайсиз.\nЭнг яхши натижага сиз лосьондан 3-4 ой давомидаги қатъий режим асосида фойдаланиш асосида эришасиз.\nҲуснингизга ҳуснбузарлар халақит бера олмайди\nАнти Аcне Аcтиве Biokon брендининг энг машҳур кремларидан бир ҳисобланиб, у айнан муаммоли тери касалликларида ва яллиғланишнинг олдини олишда фойдали ҳисобланади. Анти Аcне Аcтиве крем, асосан, угри тошмаларини даволашда ишлатилади, сабаби, ушбу кремлар таркибида юз териси релефини яхшиловчи компонентлар мавжуд.\nАнти Аcне Аcтиве кремидан яна-да яхшироқ натижа олиш учун Ёғли терига қарши эмульсия билан биргаликда ишлатиш тавсия этилади. Бунда микроблар крем билан биргаликда теридан чиқиб кетади ва кескин камаяди. Ёғли терига қарши эмульсия кремини биринчи марта қўллаганингизни ўзидаёқ, сиз терингизда ёғли ялтирашни пасайганини сезасиз, ёғланувчи каналлар қурийди ва шу асосда янги акне пайдо бўлишининг олди олинади.\nМуаммоли тери» воситаси чуқур ва интенсив тарзда ҳуснбузарларни олдини олади ҳамда муаммоли терининг номукаммаллигини йўқотишга ёрдам беради.\nСемизликни қўй кўтаради – ечим учун Slim Happy Life дан яхшиси йўқ\nОртиқча вазн йиғилиши муаммоси ҳам гормонларга бевосита боғлиқ. Ортиқча вазн йиғилиши натижасида аёл ва эркаклардаги қомат бузилиб, хунук ва беўхшов ҳолатга келиб қолади.\nSlim Happy Life препарати холестерин ва ёғ кислоталарининг синтезини фаоллаштирувчи ферментларга қарши фаол равишда курашади, ёғларнинг оксидланишини тезлаштиради. Шунингдек, препарат қон томирлари ва иммунитет тизимини мустаҳкамлайди.\nBeauty Fatimah, Payong Ali, Slim Happy Life, Minox ва Biokon воситаларини барча OxyMed ҳамда 999 дорихоналардан сотиб олишингиз мумкин.\n17:34, 02.09.2019 474480\n14:53, 08.09.2019 270083\n10:26, 09.09.2019 512944\n20:53 Бугун 24\n20:38 Бугун 6402\n20:22 Бугун 7949\n20:12 Бугун 5115\n23:19, 02.04.2020 206515\n16:58, 02.04.2020 200235\n19:48, 02.04.2020 197355\n10:01, 03.04.2020 188354